


SURAH AL-QAMAR 

Surah Bulan 

(Makkiyah) 




Dengan nama Allah 

Yang Maha Penyayang dan Maha Pengasih 



"Qiamat telah hampir dan bulan telah terbelah(l). Dan jika 
mereka (kaum Musyrikin) melihat sesuatu mu'jizat, mereka 
berpaling dan berkata: Ini adalah suatu sihir yang 
berterusan(2). Dan mereka mendustakan (Nabi) dan 
mengikut hawa nafsu mereka i, dan segala urusan itu tetap 
pada tempatnya (3). Sesungguhnya telah datang kepada 
mereka berbagai-bagai berita (umat-umat yang silam) yang 
mengandungi pengajaran yang mencegahkan (mereka dari 
kesesatan)(4). (Berita-berita itu) suatu hikmat yang 
sempurna , tetapi amaran dan peringatan itu tidak memberi 
faedah (kepada mereka yang degil)(5). Oleh itu berpalinglah 
dari mereka (dan tunggulah) hari malaikat penyeru (Israfil) 
akan menyeru mereka kepada sesuatu yang dahsyat (hari 
Qiamat) yang tidak menyenangkan mereka (6). Dengan 
pandangan yang tunduk mereka keluar dari kubur-kubur 
seolah-olah mereka belalang-belalang yang berkeliaran(7). 
Mereka tergesa-gesa menuju kepada penyeru itu. Lalu 


orang-orang kafir berkata: Hari ini adalah hari yang amat 
gawat(8). Sebelum mereka, kaum Nuh telah mendustakan 
(rasulnya), mereka telah mendustakan hamba Kami (Nuh), 
dan mereka berkata: Dia seorang gila dan dia telah 
diancam(9). Lalu dia berdo'a kepada Tuhannya: 
Sesungguhnya aku telah dikalahkan. Oleh itu, berilah 
kemenangan kepadaku"(1 0). 



"Lalu Kami bukakan pintu-pintu langit menurunkan air hujan 
yang lebat(ll). Dan Kami jadikan bumi memancurkan 
matair-matair, lalu air-air itu bertemu untuk melaksanakan 
satu rancangan yang telah ditetapkan (12). Lalu Kami 
bawakannya (Nuh) di atas (sebuah bahtera dari) papan- 
papan dan paku(13). Yang beiayar di bawah pandangan 
Kami sebagai balasan kepada orang yang telah diingkarkan 
(Nuh)(14). Sesungguhnya Kami telah tinggalkan bahtera itu 
sebagai bukti pengajaran, maka apakah ada orang yang 
mahu mengambil pengajaran? "(15). 



"Oleh itu, bagaimana cara 'azab-Ku dan amaran-Ku?(1 6). 
Dan sesungguhnya Kami telah memudahkan Al-Qur'an itu 
untuk menjadi peringatan dan pengajaran, maka apakah ada 
orang yang mahu mengambil pengajaran? (17). Kaum 'Ad 
telah mendustakan (rasulnya). Oleh itu, bagaimana cara 
'azab-Ku dan amaran-Ku?(1 8). Sesungguhnya Kami telah 
melepaskan ke atas mereka ribut yang amat kencang pada 
hari nahas yang berterusan(1 9). Yang menumbangkan 
manusia bergelimpangan seolah-olah batang-batang pokok 
kurma yang terbongkar umbinya" (20). 

"Oleh itu ; bagaimana cara 'azab-Ku dan amaran-Ku?(21 ). 
Dan sesungguhnya Kami telah memudahkan Al-Qur'an 
untuk menjadi peringatan dan pengajaran , maka apakah ada 
orang yang mahu mengambil pengajaran? (22). Kaum 
Thamud telah mendustakan amaran-amaran (Nabinya)(23). 
Lalu mereka berkata: Apakah wajar bagi kita mengikut 
seorang manusia yang sejenis dengan kita? Sesungguhnya 
kita berada di dalam kesesatan dan dalam api-api yang 
bernyala-nyala(24). Apakah wahyu itu diturunkan kepadanya 
sahaja di antara kita semua? Sebenarnya dia seorang 
pendusta yang amat tamak"(25). 



"Besok mereka akan mengetahui siapakah yang sebenarnya 
pendusta yang amat tamak itu(26). Sesungguhnya Kami 
telah mengirimkan unta mu'jizat sebagai satu ujian kepada 
mereka. Oleh itu ; tunggulah tindak-tanduk mereka dan 
bersabarlah(27). Dan beritahu kepada mereka bahawa air 
telaga itu dibahagikan di antara mereka dengan unta itu , 
setiap masa giliran minum hanya dihadiri oleh yang berhak 
sahaja(28). Kemudian mereka memanggil kawan mereka lalu 
dia pun mengambil unta itu dan membunuhnya(29). Oieh 
itu ; bagaimana cara 'azab-Ku dan amaran-Ku?"(30). 





"Sesungguhnya Kami telah melepaskan ke atas mereka satu 
pekikan yang amat kuat dan mereka telah jadi seperti 
ranting-ranting kering yang hancur yang digunakan oleh 
pembuat kandang(31). Dan sesungguhnya Kami telah 
memudahkan Al-Qur'an untuk menjadi peringatan dan 
pengajaran, maka apakah ada orang yang mahu mengambil 
pengajaran? (32). Kaum Lut telah mendustakan amaran- 
amaran (Nabinya)(33). Sesungguhnya Kami telah melepaskan 
ke atas mereka ribut batu, kecuali keluarga Lut, Kami telah 
selamatkan mereka sebelum fajar menyingsing(34). Sebagai 
ni'mat dari Kami. Demikianlah balasan Kami kepada mereka 
yang bersyukur"(35). 



"Sesungguhnya Lut telah mengingatkan mereka tentang 
'azab Kami, tetapi mereka telah mendustakan . amaran- 
amaran itu (3 6). Sesungguhnya mereka telah memujuk Lut 
untuk mencabul tetamunya, lalu Kami butakan mata 
mereka. Oleh itu, rasakanlah 'azab-Ku dan amaranku (37). 
Dan sesungguhnya pada keesokan pagi mereka telah 
ditimpa 'azab yang tetap(38). Oleh itu, rasakanlah 'azab-Ku 
dan amaran-amaran-Ku(39). Sesungguhnya Kami telah 
memudahkan Al-Qur'an untuk menjadi peringatan dan 
pengajaran, maka apakah ada orang yang mahu mengambil 
pengajaran? "(40). 



"Sesungguhnya kaum Fir'aun telah didatangi rasul-rasul yang 
memberi amaran(41). Mereka telah mendustakan semua 
ayat-ayat Kami, lalu Kami 'azabkan mereka dengan 'azab 
dari Yang Maha Perkasa dan Maha Berkuasa (42). Apakah 
orang-orang kafir kamu (wahai kaum Musyrikin Makkah) 
lebih baik dari mereka? Atau apakah kamu mempunyai 
jaminan kebebasan dari 'azab di dalam kitab-kitab suci yang 

terdahulu?(43). Atau apakah mereka mengatakan: Kami 
adalah kumpulan yang bersatupadu dan tetap mendapat 
kemenangan(44). Kumpulan yang bersatupadu itu akan 
ditewaskan dan mereka akan berundur lari" (45). 



"Sebenarnya hari Qiamat itulah hari perjanjian dengan 
mereka , dan hari Qiamat itu adalah lebih dahsyat dan lebih 
pahit(46). Sesungguhnya orang-orang yang berdosa itu 
berada di dalam kesesatan dan api-api yang bernyala- 
nyala (47). Pada hari mereka diheret di atas muka mereka ke 
dalam Neraka. Rasakanlah sentuhan api Neraka (48). 
Sesungguhnya Kami telah menciptakan segala sesuatu 
mengikut perencanaan yang rapi(49). Urusan penciptaan 
Kami hanya dengan sepatah perintah dan sekelip mata 
sahaja"(50). 



"Sesungguhnya Kami telah membinasakan orang-orang 
yang seperti kamu. Apakah ada orang yang mahu 
mengambil pengajaran? (51). Dan segala sesuatu yang 
dilakukan mereka adalah tercatat di dalam buku-buku 
amaian(52). Dan segala yang kecil dan yang besar semuanya 
ditulis belaka (53). Sesungguhnya orang-orang yang 
bertaqwa itu ditempatkan di dalam Syurga dan sungai - 
sungai(54). Di majlis penghormatan yang tulen di sisi Tuhan 
Yang Maha Pemilik dan Maha Berkuasa"(55). 

(Latar belakang dan pokok pembicaraan) 

Surah ini dari awal hingga akhir merupakan satu 
serangan yang ngeri di atas hati orang-orang yang 
mendustakan rasul-rasul yang telah memberi 
peringatan dan pengajaran, dan di samping itu ia 
memberi keyakinan dan ketenteraman yang amat 
mendalam ke dalam hati orang-orang Mu ; min yang 
membenarkan rasul-rasul itu. Surah ini dibahagikan 
kepada beberapa siri yang berturut-turut dan setiap 
siri menayangkan satu pemandangan dari 

pemandangan-pemandangan 'azab seksa yang 

ditimpakan ke atas para pendusta itu. Dan di akhir siri 


itu, Al-Qur'an memegang hati manusia dan 
menggoncangkannya sambil berkata kepadanya: 



"Oleh itu bagaimana cara 'azab-Ku dan amaran-Ku?(1 6). 
Dan sesungguhnya Kami telah memudahkan Al-Qur'an 
untuk menjadi peringatan dan pengajaran , maka apakah ada 
orang yang mahu mengambil pengajaran? "(17). 

Maudhu'-maudhu' yang dibicarakan di dalam surah 
ini telah pun disebut di dalam berbagai-bagai Surah 
Makkiyah yang lain, ia menunjukkan pemandangan- 
pemandangan Qiamat di awal dan di akhir. Dan di 
antara keduanya ia mengemukakan tayangan segera 
menunjukkan kebinasaan-kebinasaan kaum Nuh, 
kaum 'Ad, kaum Thamud, kaum Lut dan kaum 
Fir'aun. Semuanya merupakan maudhu'-maudhu' 
yang banyak termuat di dalam Surah-surah Makkiyah 
di dalam berbagai bentuk gambarannya. 

Tetapi maudhu'-maudhu' itu sendiri telah 
dibentangkan di dalam surah ini dengan satu cara 
khusus yang, menjadikannya baru sebaru-barunya. Ia 
dibentangkan dengan cara yang keras, kencang dan 
tegas, menimbulkan ketakutan dan kengerian dan ia 
diselubungi suasana kemusnahan, kebinasaan dan 
keterharuan. 


Yang menjadi ciri utama maudhu'-maudhu' ini 
dalam surah ini ialah setiap maudhu' itu 
menggambarkan satu siri pemandangan 'azab yang 
ngeri dan cepat yang disaksikan oleh para pendusta 
dengan nafasnya yang termengah-mengah seolah- 
olah mereka melihat diri mereka sendiri terlibat dalam 
peristiwa itu dan merasakan sebatan cemeti- 
cemetinya. Dan apabila siri itu tamat dan mereka pun 
mulai menarik nafas yang lega, dengan segera 
mereka dikejutkan dengan satu siri yang baru pula 
yang lebih dahsyat dan ngeri lagi. Demikianlah 
seterusnya sehingga selesai tujuh siri itu dalam 
suasana yang menakut dan melemaskan. Dan di 
dalam pemandangan yang akhir di dalam surah ini 
muncullah satu suasana yang lain yang mengandungi 
bayangan-bayangan yang lain iaitu suasana 
keamanan, ketenteraman dan ketenangan. Itulah 
pemandangan para Muttagin. 



"Sesungguhnya orang-orang yang bertaqwa itu ditempatkan 
di dalam Syurga dan sungai-sungai(54). Dimajlis 
penghormatan yang tulen di sisi Tuhan Yang Maha Pemilik 
dan Maha Berkuasa. "(55) 


Suasana itu muncul di tengah-tengah peristiwa- 
peristiwa yang ngeri dan di tengah-tengah 'azab yang 
hina yang menimpa para pendusta. 


-r ^ 

"Pada hari mereka diheret di atas muka mereka ke dalam 
Neraka . Rasakanlah sentuhan api Neraka. "(48) 


(Pentafsiran ayat-ayat 1- 8) 



"Qiamat telah hampir dan bulan telah terbelah(l). Dan jika 
mereka (kaum Musyrikin) melihat sesuatu mu'jizat, mereka 
berpaling dan berkata: ini adalah suatu sihir yang 
berterusan(2). Dan mereka mendustakan (Nabi) dan 
mengikut hawa nafsu mereka, dan segala urusan itu tetap 
pada tempatnya(3). Sesungguhnya telah datang kepada 
mereka berbagai-bagai berita (umat-umat yang silam) yang 
mengandungi pengajaran yang mencegahkan (mereka dari 
kesesatan)(4). (Berita-berita itu) suatu hikmat yang 
sempurna , tetapi amaran dan peringatan itu tidak memberi 
faedah (kepada mereka yang degil)(5). Oleh itu berpalinglah 
dari mereka (dan tunggulah) hari malaikat penyeru (Israfil) 
akan menyeru mereka kepada sesuatu yang dahsyat (hari 
Qiamat) yang tidak menyenangkan mereka(6). Dengan 
pandangan yang tunduk mereka keluar dari kubur-kubur 
seolah-olah mereka belalang-belalang yang berkeliaran(7). 
Mereka tergesa-gesa menuju kepada penyeru itu. Lalu 
orang-orang kafir berkata: Hari ini adalah hari yang amat 
gawat"(8) 

ini adalah satu pembukaan yang amat cemerlang 
dan menarik yang menggambarkan satu peristiwa 
alam yang besar yang menjadi alamat satu peristiwa 
yang lebih besar yang akan berlaku iaitu satu 
peristiwa yang tidak dapat dibandingkan dengan 
peristiwa-peristiwa alam yang besar itu. 



"Qiamat telah hampir dan bulan telah terbelah. "(1) 


Peristiwa Mu'jizat Bulan Terbelah Dan Riwayat-riwayat 
Mutawatir Yang Berkenaan Dengannya 

Alangkah hebatnya alamat itu dan alangkah 
besarnya berita itu. Mereka telah melihat peristiwa 
pertama terbelahnya bulan dan tidak ada apa-apa lagi 
kepada mereka melainkan hanya menunggu 
berlakunya peristiwa Qiamat yang lebih besar itu. 

Riwayat-riwayat mengenai peristiwa terbelahnya 
bulan yang dapat disaksikan oleh orang-orang Arab 
adaiah riwayat-riwayat yang mutawatir. Semua 
riwayat-riwayat itu sepakat menthabitkan berlakunya 
peristiwa itu, cumanya tidak sepakat di dalam 
meriwayatkan keadaan peristiwa itu sama ada 
terperinci atau secara ringkas. 

Dari riwayat Anas ibn Malik r.a.... Kata al-imam 
Ahmad: Kami telah diceritakan oleh Ma'mar dari 
Qatadah dari Anas ibn Malik katanya: "Penduduk 
Makkah meminta Nabi s.a.w. menunjukkan satu 
tanda mu'jizat, lalu terbelahlah bulan sebanyak dua 
kali di Makkah, dan beliau pun membaca: 



"Qiamat telah hampir dan bulan telah terbelah."(l) 

Ujar al-Bukhari: Saya telah diceritakan oleh Abdullah 
ibn Abdul Wahhab, kami telah diceritakan oleh Bisyr 
ibn al-Mufadhdhal, kami telah diceritakan oleh Sa'id 
ibn Abu 'Urwah dari Qatadah dari Anas ibn Malik 
bahawa penduduk Makkah telah meminta Rasulullah 
s.a.w. menunjukkan kepada mereka satu tanda 
mu'jizat, lalu beliau menunjukkan kepada mereka 
bulan yang terbelah dua hingga mereka dapat melihat 
Bukit Hira' di antara keduanya. Dan hadith ini juga 
dikeluarkan oleh al-Bukhari dan Muslim dari saluran- 
saluran yang lain dari Qatadah dari Anas. 

Dari riwayat Jabir ibn Mut'am r.a.... Kata ai-lmam 
Ahmad: Kami telah diceritakan oleh Muhammad ibn 
Kathir, kami telah diceritakan oleh Sulaiman ibn Kathir 
dari Hasin ibn Abdul Rahman dari Muhammad ibn 
Jabir ibn Mut'am dari bapanya katanya: "Bulan telah 
terbelah di zaman Rasulullah s.a.w. dan menjadi dua 
belah; sebelah di atas satu bukit ini dan sebelah lagi di 
atas bukit itu. Lalu mereka pun berkata: Muhammad 
telah menyihirkan kita." Jawab setengah mereka: Jika 
dia dapat sihirkan kita, maka dia tidak akan dapat 
menyihirkan semua orang." Hanya Ahmad sahaja 
yang mendapat riwayat ini dari saluran ini. A!-Bayhaqi 
telah mensanadkan riwayat ini di dalam dari 

saluran Muhammad ibn Kathir dari saudaranya 
Sulaiman ibn Kathir dari Hasin ibn Abdul Rahman. 
Dan riwayat ini juga telah diriwayatkan oleh Ibn Jarir 
dan al-Bayhaqi dari saluran-saluran yang lain dari Jabir 
ibn Mut'am juga. 

Dari riwayat Abdullah ibn 'Abbas r.a. Ujar al- 
Bukhari: Kami telah diceritakan oleh Yahya ibn Kathir, 
kami telah diceritakan oleh Bakr dari Ja'far dari 'Irak 
ibn Malik dari 'Ubaydullah ibn Abdullah ibn 'Utbah 

dari ibn 'Abbas katanya: "Bulan telah terbelah di 
zaman Rasulullah s.a.w." Hadith ini juga telah 
diriwayatkan oleh al-Bukhari dan Muslim dari saluran 
yang lain dari 'Irak dengan sanadnya yang telah talu 
hingga kepada ibn 'Abbas... Ibn Jarir pula telah 
meriwayatkan dari satu saluran yang lain hingga 
kepada 'Ali ibn Abu Talhah dari Ibn 'Abbas katanya: 
"Peristiwa itu telah berlalu, la telah berlaku sebelum 
Hijrah di mana bulan telah terbelah sehingga mereka 
melihat kedua-dua belahnya. Al-Aufi juga telah 
meriwayatkannya seperti ini dari Ibn 'Abbas... Ujar at- 
Tabrani dengan satu sanad yang lain dari 'Ikrimah dari 
Ibn Abbas katanya: "Bulan telah gerhana di zaman 
Rasulullah s.aw., lalu mereka berkata bulan itu telah 
disihir, maka turunlah ayat "j-aM •• 

hingga kepada firman-Nya " 

Dari riwayat Abdullah ibn 'Umar r.a. Kata al-Hafiz 
Abu Bakr al~Bayhaqi kami telah dikhabarkan oleh 
Abdullah al-Hafiz dan Abu Bakr Ahmad ibn al-Hasan 
al-Qadhi. Kedua-duanya berkata: Kami telah 

diceritakan oleh Abu al~'Abbas al-Asamm, kami telah 
diceritakan oleh al-'Abbas ibn Muhammad ad-Duri, 
kami telah diceritakan oleh Wahb ibn Jarir dari 
Syu'bah dari al-A'masy dari Mujahid dari Abdullah ibn 
'Umar mengenai firman Allah Ta'ala " cuj&\ 

katanya: Peristiwa itu berlaku di zaman 
Rasulullah s.a.w. Bulan telah terbelah dua, sebelah di 
depan bukit dan sebelah lagi di belakang bukit. Lalu 
Nabi Muhammad s.a.w. pun berkata: "Ya Allah! 
Saksikanlah!" Demikian juga diriwayatkan oleh 
Muslim dan at-Tirmizi dari beberapa saluran dari 
Syu'bah dari al-A'masy dari Mujahid. 

Dari riwayat Abdullah ibn Mas'ud r.a. Ujar al-Imam 
Ahmad: Kami telah diceritakan oleh Sufyan dari Ibn 
Abu Najih dari Mujahid dari Abu Ma'mar dari ibn 
Mas'ud katanya: "Bulan telah terbelah dua di zaman 
Rasulullah s.a.w. sehingga orang ramai dapat 
melihatnya. Lalu Rasulullah s.a.w. bersabda: 
Saksikanlah sekalian kamu.' Demikianlah 
diriwayatkan oleh al-Bukhari dan Muslim dari hadith 
Sufyan ibn 'Uyaynah dan dari Abu Ma'mar Abdullah 
ibn Sakhbarah dari Ibn Mas'ud. Dan ujar at-Bukhari: 
Kata Abu Daud at-Thayalisi: Kami telah diceritakan 
oleh Abu 'Awanah dari ai-Mughirah dari Abu adh- 
Dhuha dari Masruq dari Abdullah ibn Mas'ud katanya: 
Bulan telah terbelah di zaman Rasulullah s.a.w., lalu 
kaum Quraysy berkata: "Ini adalah sihir anak Abu 
Kabsyah (Muhammad)." Kata Ibn Mas'ud: Orang 
ramai pun berkata: "Lihatlah dahulu kepada berita 
yang sampai kepada kamu dari orang-orang yang 
musafir, keran a Muhammad tidak berkuasa untuk 
menyihirkan semua orang." Kata ibn Mas'ud: 
Kemudian datanglah orang-orang yang musafir dan 
mereka menceritakan seperti itu juga. Ai-Bayhaqi pula 
telah meriwayatkan dari saluran yang lain dari Masruq 
dari Abdullah ibn Mas'ud riwayat yang hampir sama 
dengan riwayat tadi. 


di Makkah kecuali satu riwayat yang tidak kami 
sebutkannya dari Abdullah ibn Mas'ud r.a. yang 
menyatakan bahawa tempat berlakunya peristiwa itu 
ialah di Mina dan menentukan masanya di zaman 
Rasulullah s.a.w. sebelum Hijrah ke Madinah. Dan 
penentuan keadaan bulan yang terbelah itu di dalam 
kebanyakan riwayat ialah ia terbelah dua. Dan dalam 
satu riwayat: Bulan itu telah digerhanakan Allah. Jadi 
peristiwa ini adalah tetap telah berlaku berdasarkan 
riwayat-riwayat yang mutawatir ini yang menentukan 
tempat, masa dan keadaan terbelah itu. 


Itulah satu peristiwa yang dihadapkan Al-Qur'an 
kepada kaum Musyrikin pada masa itu. Tidak ada 
riwayat yang menceritakan bahawa mereka telah 
mendustakan berlakunya peristiwa itu. Oleh itu, 
peristiwa ini pastilah telah berlaku dalam bentuk yang 
tidak dapat didustakan mereka walaupun secara 
pertikaian untuk menegakkan benang basah 
sebagaimana mereka biasa lakukannya dalam 
menghadapi ayat-ayat Allah yang lain andainya 
mereka mendapat jalan untuk mendustakannya. Apa 
yang diriwayatkan tentang penerimaan mereka ialah 
mereka berkata: "Muhammad telah menyihirkan 
kita!" Tetapi apabila mereka sendiri menyiasat 
peristiwa itu, mereka dapati ianya bukan sihir, kerana 
jika Muhammad telah menyihirkan mereka di 
Makkah, maka sudah tentu dia tidak dapat 
menyihirkan orang-orang yang musafir di luar 
Makkah yang telah melihat peristiwa itu dan mereka 
memang telah mengakui kebenarannya apabila 
mereka ditanya orang. 


_ Cumanya saya ingin berkata sepatah tentang 
riwayat yang mengatakan bahawa kaum Musyrikin 
telah meminta Nabi s.a.w. menunjukkan kepada 
mereka satu tanda mu'jizat, lalu terbelahlah bulan,, 
kerana riwayat ini bercanggah dengan maksud yang 
difahamkan dari nas Al-Qur'an bahawa Rasulullah 
s.a.w. tidak diutus dengan mu'jizat-mu'jizat dari jenis 
mu'jizat-mu'jizat yang dikurniakan kepada rasul-rasul 
sebelumnya kerana sesuatu sebab yang tertentu. 


Firman Allah: 





"Dan tidak ada yang menghalangkan kami dari mengirimkan 
mu'jizat-mu'jizat (kepadamu wahai Muhammad) melainkan 
kerana ia telah didustakan oleh manusia yang terdahulu." 


(Surah al-lsra': 59) 

Yang difahamkan dari ayat ini ialah hikmat Allah 
menghendaki mu'jizat-mu'jizat itu tidak dikirimkan 
kepada Nabi Muhammad s.a.w. kerana mu'jizat- 
mu'jizat itu telah didustakan oleh manusia-manusia 
yang terdahulu. 


Inilah riwayat-riwayat yang mutawatir dari berbagai- Setiap kali kaum Musyrikin menuntut Rasulullah 
bagai saluran yang menthabitkan berlakunya s ' a,w ' menur liukkan tanda mu'jizat, beliau memberi 

peristiwa ini dengan menentukan tempat berlakunya J awa P an yang membayangkan bahawa urusan 

mu'jizat itu adalah di luar garis tugasnya, dan beliau 
tidak lebih dari seorang manusia yang menjadi rasul. 
Beliau mengajak mereka pulang kepada Al-Qur'an 
dan mencabar mereka dengannya. Mereka telah 
dicabarkan dengan Al-Qur'an kerana Al-Qur'anlah 
satu-satunya mu'jizat agama Islam ini: 



"Katakanlah: Sesungguhnya jika manusia dan jin berkumpul 
semuanya untuk mengadakan kitab seperti Al-Qur'an ini i 
nescaya mereka tidak dapat mengadakannya walaupun 
mereka saling membantu satu sama lain (88). Dan 
sesungguhnya Kami telah mengulang-ngulangkan kepada 
manusia di dalam Al-Qur'an ini segala jenis perumpamaan , 
tetapi kebanyakan manusia enggan kecuali 
mengingkarkannya (89). Dan mereka berkata: Kami tidak 
akan beriman kepadamu sehingga engkau dapat 
memancarkan dari bumi sebuah matair untuk kami (90). 
Atau engkau mempunyai sebuah kebun kurma dan anggur 
dan mengalirkan anak-anak sungai yang deras di celah-celah 
kebun itu (91). Atau engkau gugurkan kepingan-kepingan 
langit di atas kami sebagaimana engkau telah katakan atau 
engkau membawa Allah dan malaikat berdepan dengan 
kami (92). Atau engkau mempunyai sebuah rumah dari emas 
atau engkau naik ke langit dan (dalam hal itu) kami tidak 
akan percayakan kepada kenaikanmu itu sehingga engkau 
menurunkan kepada kami sebuah kitab yang kami dapat 
bacakannya. Katakan ( wahai Muhammad): Maha Suci 


Tuhanku , tiadalah aku ini melainkan hanya seorang manusia 
yang menjadi rasul sahaja (93 ). " 

(Surah al-isra': 88-93) 

■ Pendapat yang mengatakan bahawa peristiwa bulan 
terbelah itu merupakan jawapan kepada permintaan 
kaum Musyrikin yang mahukan satu tanda mu'jizat 
nampaknya berjauhan dari mafhum nas Al-Qur'an 
dan dari tujuan agama yang akhir ini yang mahu 
berbicara dengan hati manusia dengan Al-Qur'an 
sahaja, iaitu dengan segala kandungannya yang amat 
mengkagumkan itu, kemudian membimbingkan hati 
itu menerusi AI-Qur'an kepada bukti-bukti kekuasaan 
Allah yang wujud di dalam kejadian diri manusia dan 
di merata pelusuk alam, juga di dalam peristiwa- 
peristiwa sejarah. Segala mu'jizat yang berlaku 
kepada Rasulullah s. a. w. yang disaksikan oleh riwayat- 
riwayat yang sahih, hanya merupakan penghormatan 
dari Allah kepada hamba-Nya sahaja bukannya 
merupakan dalil untuk membenarkan kerasulannya. 

Oleh kerana itu kami menthabitkan peristiwa bulan 
terbelah itu dengan nas Al-Qur'an dan riwayat- 
riwayat yang mutawatir yang telah menentukan 
tempat berlakunya peristiwa itu juga masanya dan 
caranya. Dan Kami bertawaqquf atau enggan 
mengulas sebab-sebab berlakunya peristiwa itu 
seperti yang disebut oleh setengah-setengah riwayat. 
Kami hanya berpada dengan keterangan A!-Qur'an 
yang menyebut peristiwa itu, di samping menyebut 
kehampiran waktu Qiamat dan mengirakan sebutan 
itu sebagai bertujuan menyentuh hati manusia supaya 
mereka sedar dan menyahut seruan. 

Jadi, peristiwa bulan terbelah merupakan satu 
mu'jizat alam, yang mana hati dan pandangan 
manusia telah diarahkan AI-Qur'an supaya 
memperhatikannya sebagaimana ia menarik hati dan 
pandangan mereka kepada mu'jizat-mu'jizat alam 
yang lain, di samping menyatakan kehairanannya 
terhadap sikap manusia yang tidak acuh kepada 
mu'jizat alam itu sebagaimana menyatakan 
kehairanannya terhadap sikap mereka yang tidak 
acuh kepada mu'jizat-mu'jizat alam yang lain. 

Kejadian-kejadian mu'jizat fizikal mungkin 
mena'jubkan hati manusia di peringkat awal 
perkembangan mindanya iaitu sebelum ia mempunyai 
kesediaan untuk memahami mu'jizat-mu'jizat . alam 
yang sentiasa wujud di setiap masa dan sebelum ia 
menghayati kesan-kesannya yang tetap dan tenang. 
Segala mu'jizat yang berlaku di tangan para rasul 
Salawatullahi 'alaihim sebelum akal manusia 
mencapai tahap kematangan itu sebenarnya di alam 
ini telah pun wujud kejadian-kejadian yang lebih 
mena'jubkan tagi dari mu'jizat-mu'jizat itu, walaupun 
kejadian-kejadian itu tidak mengharukan hati manusia 
di peringkat perkembangan tanggapannya yang 
primitif sebagaimana ia diharukan oleh mu'jizat- 
mu'jizat yang berlaku di tangan para rasul itu. 

Katakanlah: Kejadian bulan terbelah itu berlaku 
sebagai satu kejadian mu'jizat, maka kejadian bulan 
itu sendiri merupakan satu mu'jizat yang lebih besar 
dari kejadian terbelahnya. Bulan mena'jubkan kita 
dengan ukurannya, kedudukannya, rupa bentuknya, 
tabi'atnya, manzilah-manziiahnya, peredarannya, 
pusingannya, kesan-kesannya di dalam kehidupan 
bumi dan keadaannya yang terapung-apung di 
angkasa raya tanpa tiang. Inilah mu'jizat yang amat 
besar yang sentiasa terbentang di hadapan mata dan 
hati, di mana ia memantulkan kesan dan 
bayangannya dan tersergam di hadapan pancaindera 
manusia sebagai saksi kekuasaan Allah yang amat 
mengkagumkan dan tidak dapat diingkari kecuali 
kerana degil dan angkuh. 

Kedatangan Al~Qur'.an ialah untuk membawa hati 
manusia berdiri di hadapan seluruh alam buana ini 
yang mengandungi segala mu'jizat Allah yang kekal 
dan tetap, dan menghubungkannya dengan alam 
buana dan mu'jizat Aliah itu pada setiap waktu, 
bukannya hanya sekali dalam satu jangka waktu yang 
terbatas, dan bukan hanya disaksikan oleh satu 
generasi manusia sahaja di suatu tempat yang 
terbatas. 

Seluruh alam buana ini menjadi medan perhatian 
dan renungan untuk meneliti mu'jizat-mu'jizat ciptaan 
Allah yang tak kunjung habis dan hilang. Alam 
dengan keseluruhannya merupakan satu mu'jizat 
Segala kejadian yang besar dan yang kecil masing- 
masing merupakan satu mu'jizat yang tersendiri. 
Setiap waktu hati manusia dijemput untuk 
menyaksikan mu'jizat-mu'jizat alam yang tetap itu 
dan untuk mendengar pengakuan-pengakuannya 
yang tegas, di. samping meni'mati keajaiban-keajaiban 
ciptaan Allah yang indah di mana kecantikan bertemu 
dengan kesempurnaan dan di mana terangnya rasa 
ta'jub bersama kesedaran keimanan dan keyakinan 
yang tenang dan mendalam. 

Di permulaan surah ini A!-Qur'an memberi isyarat 
betapa dekatnya masa Qiamat dan memberi isyarat 
kepada peristiwa bulan terbelah dengan nada yang 
menggoncangkan hati manusia yang menunggu- 
nunggu kedatangan Qiamat yang teiah hampir itu 
dan melihat peristiwa bulan terbelah yang telah 
berlaku itu, dan membayangkan kejadian-kejadian 
Qiamat yang akan berlaku di bawah bayangan 
peristiwa alam yang besar ini, yang disaksikan oleh 
orang-orang Arab yang dihadapkan dengan ayat ini. 

Mengenai maudhu' kehampiran Qiamat itu, al- 
Imam Ahmad telah meriwayatkan katanya: Kami telah 
diceritakan oleh Husayn, kami telah diceritakan oleh 
Muhammad ibn Mutauwif dari Abu Hazim dari Sahi 
ibn Sa'd, katanya: Aku dengar Rasulullah s.a.w. 
berkata: "Aku dibangkitkan menjadi Rasul 

sedangkan hari Qiamat adalah seperti ini", dan 


beliau memberi isyarat dengan dua anak jarinya iaitu 
jari telunjuk dan jari tengah. 1 


Walaupun masa Qiamat yang ngeri itu sudah 
hampir walaupun kejadian bulan terbelah yang 
mengharukan perasaan manusia itu telah berlaku dan 
walaupun wujudnya bukti-bukti kekuasaan Allah yang 
lain yang telah dilihat mereka di dalam berbagai-bagai 
bentuknya itu, namun hati mereka tetap degil dan 
tetap memilih kesesatan. Mereka tidak terpengaruh 
kepada janji-janji 'azab yang akan menimpa mereka, 
dan tidak pula terpengaruh kepada nada berbagai- 
bagai ayat yang cukup untuk dijadikan pengajaran 
dan cukup untuk memberhentikan mereka dari 
bertindak melakukan pendustaan itu: 



h z. 



"Dan jika mereka (kaum Musyrikin) melihat sesuatu mu'jizat 
mereka berpaling dan berkata ini adalah suatu sihir yang 
berterusan(2). Dan mereka mendustakan (Nabi) dan 
mengikut hawa nafsu mereka , dan segala urusan itu tetap 
pada tempatnya(3). Sesungguhnya telah datang kepada 
mereka berbagai-bagai berita (umat-umat yang silam) yang 
mengandungi pengajaran yang mencegahkan (mereka dari 
kesesatan)(4). (Berita-berita itu) suatu hikmat yang 
sempurna , tetapi a mara n dan peringatan itu tidak memberi 
faedah (kepada mereka yang degil). "(5) 


Maksudnya, mereka tetap berpaling juga dan 
berkata: "Kami telah disihirkan" ketika mereka 
melihat tanda, kekuasaan pada peristiwa bulan 
terbelah itu. Dan demikianlah juga pandangan 
mereka terhadap ayat Al-Qur'an. Mereka telah 
berkata: "Ini suatu sihir yang dipelajari dari orang- 
orang zaman dahulu." Itulah pendapat mereka setiap 
kali mereka melihat bukti kekuasaan Allah yang 
mena'jubkan. Dan oleh kerana bukti-bukti atau ayat- 
ayat kekuasaan Allah muncul berturut-turut dan 
bersambung-sambung, maka mereka pun berkata: 
"Ini adalah suatu sihir yang berterusan", tidak 
putus-putus. Mereka berpaling terus dari merenungi 
tabi'at dan hakikat dari ayat-ayat itu dan dari 
memikirkan tujuan-tujuan dan kenyataan- 
kenyataannya, malah mereka terus dustakan ayat-ayat 
dan kenyataan-kenyataan semata-mata kerana 
menurut hawa nafsu mereka bukannya kerana 
bersandar kepada hujah dan dalil, dan bukan pula 
kerana mencari kebenaran yang tetap wujud pada 
setiap kejadian yang ada di sekeliling mereka. 



1 Hadith ini telah dikeluarkan oleh al-Bukhari dan Muslim dari 
hadith Abu Hazim Salamah bin Dinar . 

" Dan segala urusan tetap pada tempatnya. "(3) 

Pentadbiran Alam Ditegakkan Di Atas Peraturan 

Yang Mantap 

Maksudnya, tiap-tiap suatu itu tetap pada 
tempatnya di alam buana yang besar ini. Tiap-tiap 
suatu itu berada di tempatnya yang tetap tidak beralih 
dan bergoncang, kerana urusan pentadbiran alam 
buana ini ditegakkan di atas peraturan yang tetap dan 
mantap bukannya ditegakkan di atas hawa nafsu 
yang berubah-ubah dan tabi'at yang bertukar-tukar, 
dan bukan pula ditegakkan di atas kebetulan dari 
sembarangan tanpa difikirkan lebih dahulu. Segala 
sesuatu itu tetap pada tempatnya dan pada 
waktunya. Sifat tetap dan mantap menguasai segala 
kejadian yang ada di sekeliling mereka. Sifat itu jelas 
kelihatan pada semua kejadian, iaitu pada peredaran 
bintang-bintang, pada peraturan-peraturan hidup, 
pada perkembangan-perkembangan tumbuh- 
tumbuhan dan haiwan, pada gejala-gejala yang tetap, 
pada setiap sesuatu dan benda, malah pada semua 
tugas anggota tubuh badan mereka yang teratur yang 
tidak dapat dikuasai mereka dan tidak tunduk kepada 
kehendak hawa nafsu mereka. Tetapi walaupun sifat 
tetap dan mantap ini mengelilingi mereka dan 
menguasai segala sesuatu di sekeliling mereka, 
walaupun sifat itu jelas kelihatan pada semua kejadian 
yang berada di hadapan dan di belakang mereka, 
namun hanya mereka sahaja yang kelihatan goyang 
dipermain-mainkan hawa nafsu mereka. 



"Sesungguhnya telah datang kepada mereka berbagai-bagai 
berita (umat-umat yang silam) yang mengandungi 
pengajaran yang mencegahkan (mereka dari kesesatan). "(4) 

Maksudnya, berita-berita dari bukti-bukti dari 
kejadian-kejadian kauniyah alam buana yang 
diterangkan Allah dengan berbagai-bagai gambaran 
di dalam Al-Qur'an ini, juga berita-berita kebinasaan 
umat-umat dahulu kala yang mendustakan rasul-rasul 
mereka, dan berita-berita Akhirat yang digambarkan 
AI~Qur'an kepada mereka, semuanya memberi 
pengajaran yang menyekatkan dari kesesatan kepada 
siapa sahaja yang ingin mendapat pengajaran dan 
keinsafan. Semua berita itu mengandungi hikmat 
pengajaran yang boleh membimbing hati manusia 
kepada memikirkan pentadbiran Allah Yang Maha 
Bijaksana. Tetapi hati yang buta tidak terbuka untuk 
melihat ayat-ayat atau bukti-bukti itu dan untuk 
mengambil manfa'at dari berita-berita itu. Ia tidak 
akan sedar walaupun diberi amaran demi amaran: 

T? 

"(Berita-berita itu) suatu hikmat yang sempurna , tetapi 
amaran dan peringatan itu tidak memberi faedah (kepada 
mereka yang degil). "(5) 

Maksudnya, amaran-amaran itu hanya berguna jika 
ada iman, dan keimanan itu adalah suatu limpah 


kurnia dari Allah kepada hati yang bersedia untuk 
beriman dan yang layak menerima kurnia itu. 

Setelah menggambarkan sikap mereka yang degil 
yang tidak mahu mengambil pengajaran dari berita- 
berita itu dan tidak berguna diberi amaran demi 
amaran, maka Al-Qur'an menujukan perintah-Nya 
kepada Rasulullah s.a.w. supaya jangan 
menghiraukan mereka. Biarkanlah mereka sendiri 
menemui hari Qiamat yang hampir itu, sedangkan 
mereka telah pun melihat peristiwa bulan terbelah 
sebelum datangnya hari itu: 



"Oleh itu, berpalinglah dari mereka (dan tunggulah) hari 
malaikat penyeru (Israfil) akan menyeru mereka kepada 
sesuatu yang dahsyat (hari Qiamat) yang tidak 
menyenangkan mereka(6). Dengan pandangan yang tunduk 
mereka keluar dari kubur-kubur seolah-olah mereka 
belalang-belalang yang berkeliaran(7). Mereka tergesa-gesa 
menuju kepada penyeru itu. Lalu orang-orang kafir berkata: 
Hari ini adalah hari yang amat gawat "(8) 

Ayat ini menggambarkan sebuah pemandangan 
dari pemandangan-pemandangan hari Qiamat. 
Pemandangan yang dahsyat ini sesuai dengan 
keseluruhan bayangan surah ini, sesuai dengan berita 
kehampiran hari Qiamat dan dengan berita bulan 
terbelah dan seterusnya sesuai dengan nada irama 
surah ini. 

Pemandangan Manusia Dikeluarkan Dari Kubur-kubur 

Ketika Berlaku Qiamat 

"Qiamat mendekat dengan cepat, la bergerak hebat 
dengan sifat-sifatnya yang sempurna, tiba-tiba dalam 
sekelip mata kumpulan-kumpulan manusia keluar 
berkeliaran dari lubang-lubang kubur seolah-olah 
mereka laksana belalang yang terbang berhamburan. 
Seluruh mata mereka tunduk hina dan cemas. Mereka 
berjalan tergesa-gesa menuju ke arah penyeru yang 
menyeru mereka kepada satu urusan yang sangat 
asing yang tidak diketahui mereka dan merunsingkan 
mereka. Di tengah-tengah perhimpunan dan 
pandangan yang tunduk dan perjalanan mereka yang 
tergesa-gesa itu orang-orang kafir berkata: "Hari ini 
adalah suatu hari yang amat gawat". Itulah 
rungutan orang-orang yang sedang dalam kesusahan 
dan kepenatan. Mereka keluar dari kubur untuk 

menghadapi urusan yang amat sulit dan amat 
menakutkan." 2 


—i * *r* 

(Pentafsiran ayat-ayat 9-17) 

Selepas kenyataan yang keras di permulaan surah 
dan selepas menayangkan pemandangan para 
pendusta yang menderita pada hari Qiamat, Al- 
Qur'an mula menayangkan pula pemandangan 
kebinasaan dan 'azab sengsara yang telah menimpa 
para pendusta dari umat-umat sebelum mereka, dan 
dimulakan dengan kaum Nuh: 



"Sebelum mereka , kaum Nuh 'telah mendustakan (Rasulnya), 
mereka telah mendustakan hamba Kami (Nuh), dan mereka 
berkata: Dia seorang gila dan dia telah diancam(9). Lalu dia 
berdo'a kepada Tuhannya: Sesungguhnya aku telah 
dikalahkan. Oleh itu, berilah kemenangan kepadaku(1 0). 
Lalu Kami bukakan pintu-pintu langit menurunkan air hujan 
yang lebat(ll). Dan Kami jadikan bumi memancurkan 
matair-matair, lalu air-air itu bertemu untuk melaksanakan 
satu rancangan yang telah ditetapkan(1 2). Lalu Kami 
bawakannya (Nuh) di atas (sebuah bahtera dari) papan- 
papan dan paku. "(13) 



"Yang belayar di bawah pandangan Kami sebagai balasan 
kepada orang yang telah diingkarkan (Nuh)(14). 
Sesungguhnya Kami telah tinggalkan bahtera itu sebagai 
bukti pengajaran , maka apakah ada orang yang mahu 
mengambil pengajaran? (15). Oleh itu bagaimana cara 'azab- 
Ku dan amaran-Ku?(16). Dan sesungguhnya Kami telah 
memudahkan Al-Qur'an itu untuk menjadi peringatan dan 
pengajaran, maka apakah ada orang yang mahu mengambil 
pengajaran? (17). 


2 Dipetik dengan sedikit pindaan dari kitab " jT ytt J z*uji 



"Sebelum mereka, kaum Nuh telah mendustakan 
(Rasulnya). "(9) 

Kaum Nuh Ditenggelami Banjir Besar 

Maksudnya, sebelum mereka kaum Nuh telah pun 
mendustakan kerasulan dan bukti-bukti kekuasaan 
Allah. Mereka telah membohongkan Nabi Nuh a. s. 
dan menuduhnya sebagai orang gila sama seperti 
orang-orang Quraysy yang zalim menuduh Nabi 
Muhammad s.a.w. Mereka telah mengancam untuk 
membunuh Nabi Nuh a. s. dengan rejam dan 
menyakitinya dengan ejekan dan sendaan. Mereka 
menuntut ■ kepadanya supaya berhenti berda'wah 
kepada mereka dan mereka terus bertindak 
mengancamnya, sedangkan sepatutnya merekalah 
yang harus mengambil pengajaran dan keinsafan. 

Di waktu inilah Nuh kembali kepada Allah yang 
telah mengutus dan memberi tugas menyampaikan 
da'wah kepadanya. Dia kembali melaporkan kepada 
Allah hasil yang telah berlaku di antara dia dengan 
kaumnya dan hasil kesudahan perjuangannya dan 
daya usahanya, serta menyerahkan urusan itu kembali 
kepada Allah setelah dia tidak lagi mempunyai daya 
tenaga: 



"Lalu dia berdo'a kepada Tuhannya: Sesungguhnya aku telah 
dikalahkan.Oleh itu, berilah kemenangan kepadaku. "(1 0) 

Maksudnya, segala daya tenagaku telah kehabisan, 
dan kekuatanku telah berakhir dan aku telah 
dikalahkan. Oleh itu, wahai Tuhanku! Berilah 
kemenangan kepada da'wah-Mu, berilah 
kemenangan kepada agama-Mu yang benar, berilah 
kemenangan kepada peraturan hidup yang telah 
diciptakan Engkau, kerana urusan ini adalah urusan- 
Mu dan da'wah ini adalah da'wah-Mu dan kerana 
perananku telah berakhir. 

Sehabis sahaja kata-kata aduan ini dan sebaik 
sahaja Nabi Nuh a.s. menyerahkan urusan da'wah itu 
kepada Allah Yang Maha Mulia dan Maha Perkasa, 
maka qudrat Allah Yang Maha Kuasa memerintahkan 
roda alam yang agung itu berpusing, lalu ia berpusing 
dengan bunyinya yang kuat dan bergema: 



"Lalu Kami bukakan pintu-pintu langit menurunkan air hujan 
yang lebat(ll). Dan Kami jadikan bumi memancurkan 
matair-matair, lalu air-air itu bertemu untuk melaksanakan 
satu rancangan yang telah ditetapkan."(12) 

Ini merupakan satu gerak alam yang amat besar 
yang digambarkan oleh kata-kata dan kalimat-kalimat 
yang terpilih. Mula-mula dengan kata-kata yang 
menghubungkan tindakan itu secara langsung kepada 
Allah: 

\ u>y) 

"Lalu Kami bukakan pintu-pintu langit."(1 1) 

Dengan ini membuat seseorang pembaca itu benar- 
benar merasa qudrat ilahi sedang membuka pintu- 
pintu langit menurunkan hujan yang amat lebat dan 
berterusan. Dan dengan qudratyang sama juga, Allah 
memancurkan matair-matair di bumi, satu ungkapan 
yang melukiskan pemandangan pemancuran matair 
seolah-oiah terpancur di merata pelusuk bumi dan 
seolah-olah bumi telah bertukar menjadi pancuran- 
pancuran air. 

Dan air yang mencurah-curah dari langit itu 
bertemu pula dengan air yang memancur dari dalam 
bumi untuk: 

"Melaksanakan satu rancangan yang tefah ditetapkan."(1 2) 

Kedua-duanya ta'at kepada perintah Allah untuk 
melaksanakan ketetapan-ketetapan taqdir-Nya. 

Apabila air itu menjadi banjir yang amat besar 
menenggelami muka bumi dan menyapu bersih 
kekotoran kufur yang menutupinya, iaitu kekotoran 
yang tak mampu lagi dibersihkan oleh rasuI-Nya Nuh 
a.s., maka qudrat Allah Maha Perkasa dan Maha 
Penyayang itu pun datang pula menyelamatkan rasul- 
Nya. 



"Lalu Kami bawakannya (Nuh) di atas (sebuah bahtera dari) 
papan-papan dan paku(13). Yang belayar di bawah 
pandangan Kami sebagai balasan kepada orang yang telah 
diingkarkan (Nuh). "(M) 

Tujuan yang jelas dari ungkapan ini ialah untuk 
membesar-besarkan keperihalan bahtera yang besar 
itu yang diperbuat dari papan-papan dan paku-paku. 
Kata-kata bahtera itu sendiri tidak disebut, malah 
hanya dia disebut sifatnya sahaja yang diperbuat dari 
papan-papan kayu dan paku-paku kerana bahtera itu 
begitu besar dan bernilai, la belayar di bawah 
pemeliharaan dan pengawasan Allah: 



"Sebagai balasan kepada orang yang diingkarkan." (14) 

laitu satu balasan dalam bentuk pemeliharaan dan 
penghormatan untuk menyapu segala kekasaran, 
kebiadapan dan ejekan-ejekan yang dialami Nuh a.s. 
dari kaumnya. Balasan itu juga menggambarkan 
sejauh mana kekuatan yang dimiliki oleh rasul yang 
memperjuangkan agama Allah yang telah dikalahkan 
oleh musuhnya, kemudian ia pulang menyerahkan 
kembali nasib dirinya dan nasib da'wahnya kepada 


Allah supaya memberi kemenangan kepadanya. 
Seluruh kekuatan yang wujud di alam buana itu 
adalah diletakkan untuk berkhidmat kepadanya dan 
untuk menolongnya. Aliahlah yang menguasai 
kekuatan-kekuatan itu dengan qudrat kuasa-Nya. 


Dengan pemandangan kemenangan yang besar, 
sempurna, mu'tamad dan menyeluruh itu, Al-Qur'an 
tujukan kepada hati manusia yang menyaksikan 
pemandangan itu satu kesimpulan semoga ia insaf 
dan mengambil pengajaran: 



"Sesungguhnya Kami telah tinggalkan bahtera itu sebagai 
bukti pengajaran , maka apakah ada orang yang mahu 
mengambil pengajaran? "(15) 

Maksudnya, peristiwa banjir yang besar dengan 
segala sebab dan suasananya itu Kami tinggalkannya 
sebagai suatu bukti pengajaran kepada seluruh 
generasi manusia yang akan datang: 



"Maka apakah ada orang yang mahu mengambil 
pengajaran?"(1 5) 

untuk dijadikan peringatan dan i'tibar. 


Kemudian Al-Qur'an iringi pula dengan satu 
pertanyaan untuk menyedarkan hati manusia 
terhadap kedahsyatan 'azab Allah dan kebenaran 
amaran-Nya: 

A ^ ^ t' 

"Oleh itu, baaaimana cara 'azab-Ku dan amaran-Ku?'(16) 



♦ 7 


'Azab banjir itu amat dahsyat sebagaimana telah 
digambarkan oleh Al-Qur'an, iaitu satu 'azab yang 
membawa kemusnahan yang amat besar. Al-Qur'an 
merupakan pemberi amaran 'azab yang amat benar. 
Al-Qur'an sentiasa hadir, mudah dibaca dan 
dimengerti. Ia mempunyai daya tarikan untuk dibaca 
dan diambil pengajaran. Ia mempunyai daya tarikan 
kerana kebenarannya dan kemudahannya untuk 
difaham dan daya tarikan kerana persesuaiannya 
dengan fitrah manusia. Keajaiban-keajaiban Al-Qur'an 
tidak pernah kehabisan dan tidak akan buruk dan 
lusuh kerana banyak dibaca dan diulang-ulang. Setiap 
kali difikir dan diteliti ia kembali pula membawa 
pengertian yang baru. Semakin rapat persahabatan 
dengannya semakin mendalam kemesraan dirasakan: 


"Dan sesungguhnya Kami telah memudahkan Al-Qur'an itu 
untuk menjadi peringatan dan pengajaran , maka apa-kah 
ada orang yang mahu mengambil pengajaran? "(17) 




Inilah kesimpulan yang diulang-ulangkan Al-Qur'an 
setiap habisnya sesuatu pemandangan, la membawa 
hati manusia berdiri di hadapan kesimpulan ini untuk 

menyerunya dengan tenang supaya mengambil 
pengajaran dan perhatian. 

yjv 


(Pentafsiran ayat-ayat 18 - 22] 



"Kaum 'Ad telah mendustakan (Rasulnya). Oleh itu, 
bagaimana cara 'azab-Ku dan amaran-Ku?(18). 
Sesungguhnya Kami telah melepaskan ke atas mereka ribut 
yang amat kencang pada hari nahas yang berterusan(1 9). 
Yang menumbangkan manusia bergelimpangan seolah-olah 
batang-batang pokok kurma yang terbongkar umbinya(20). 
Oleh itu, bagaimana cara 'azab-Ku dan amaran-Ku?(21). Dan 
sesungguhnya Kami telah memudahkan AI-Qur'an untuk 
menjadi peringatan dan pengajaran, maka apakah ada orang 
yang mahu mengambil pengajaran? "(22) 


Pemandangan itu sungguh mengerikan. Angin ribut 
yang dilepaskan ke atas kaum 'Ad itu adalah dari 
tentera-tentera Allah, ia adalah salah satu kekuatan 
dari kekuatan-kekuatan alam ini yang diciptakan 
Allah, la bertiup mengikut undang-undang alam yang 
dipilih oleh Allah, la meng-hembuskan ke atas mereka 
yang dikehendaki Allah dan dalam waktu yang sama 
ia bertiup mengikut undang-undang alam itu. Tidak 
ada pertentangan di antara hala tiupannya yang 
ditentukan undang-undang alam itu dengan 
keta'atannya kepada perintah Allah yang 
menciptakan undang-undang itu supaya bertiup 
mengikut kehendak iradat-Nya: 



"Oleh itu, bagaimana cara 'azab-Ku dan amaran-Ku?"(21) 

Al-Qur'an mengulangi pertanyaan ini pada setiap 
tayangan pemandangan, dan sebagai jawapannya 
ialah pemandangan itu sendiri. Kemudian ia akhiri 
dengan kesimpulan yang diulang-ulangkan di dalam 
surah ini mengikut seni susunannya yang istimewa: 



"Dan sesungguhnya Kami telah memudahkan Al-Qur'an 
untuk menjadi peringatan dan pengajaran, maka apakah ada 
orang yang mahu mengambil pengajaran? "(22) 


Ini adalah siri kedua atau pemandangan kedua dari 
pemandangan-pemandangan 'azab seksa yang 
dahsyat, la dimulakan dengan cerita pendustaan 
kaum 'Ad, dan sebelum ia menghabiskan cerita itu ia 
bertanya ta'jub: 



"Oieh itu, bagaimana cara 'azab-Ku dan amaran-Ku?"(21) 


(Pentafsiran ayat-ayat 23-32) 

Kemudian Al-Qur'an menayangkan pemandangan 
yang berikut: 



Yakni apakah yang telah berlaku apabila kaum 'Ad 
itu mendustakan rasulnya, kemudian ia menjawab 
dengan jawapan sepintas lalu yang menakutkan: 



"Sesungguhnya Kami telah melepaskan ke atas mereka ribut 
yang amat kencang pada hari nahas yang berterusan(1 9). 
Yang menumbangkan manusia bergelimpangan seolah-olah 
batang-batang pokok kurma yang terbongkar umbinya."(20) 

Kaum 'Ad Dilanggar Ribut Kencang 

Maksudnya, ribut yang amat kencang ialah ribut 
dingin yang kuat. Bunyi dari kata-kata n S^S^ n itu 
sendiri dapat membayangkan jenis ribut itu. Maksud 
hari nahas ialah hari kecelakaan kerana tidak ada 
kecelakaan yang lebih dahsyat dari kecelakaan yang 
telah menimpa kaum 'Ad. Mereka telah dicabut, 
ditarik dan dihancurleburkan oleh ribut yang kencang 
itu, mereka mati bergelimpangan seperti batang- 
batang pokok kurma yang tumbang dan terbongkar 
akar umbinya. 

"Kaum Thamud telah mendustakan amaran-amaran 
(Nabinya)(23). Lalu mereka berkata: Adakah wajar bagi kita 
mengikut seorang manusia yang sejenis dengan kita? 
Sesungguhnya kita berada di dalam kesesatan dan dalam 
api-api yang bernyala-nyala (24). Apakah wahyu itu 
diturunkan kepadanya sahaja di antara kita semua? 
Sebenarnya dia seorang pendusta yang amat tamak(25). 
Besok mereka akan mengetahui siapakah yang sebenarnya 
pendusta yang amat tamak itu(26). Sesungguhnya Kami 
telah mengirimkan unta mu'jizat sebagai satu ujian kepada 
mereka , oleh itu tunggulah tindak-tanduk mereka dan 
bersabarlah(27). Dan beritahu kepada mereka bahawa air 
telaga itu dibahagikan di antara mereka dengan unta itu ; 
setiap masa giliran minum hanya dihadiri oleh yang berhak 
sahaja(28). Kemudian mereka memanggil kawan mereka , 
lalu dia pun mengambil unta itu dan membunuhnya(29). 
Oleh itu, bagaimana cara 'azab-Ku dan amaran~Ku?(30). 
Sesungguhnya Kami telah melepaskan ke atas mereka satu 
pekikan yang amat kuat dan mereka telah jadi seperti 
ranting-ranting kering yang hancur yang digunakan oleh 
pembuat kandang(31). Dan sesungguhnya Kami telah 
memudahkan Al-Qur'an untuk menjadi peringatan dan 
pengajaran , maka apakah ada orang yang mahu mengambil 
pengajaran? "(3 2) 

Kejahatan Kaum Thamud Dan Balasan Allah 

Ke Atas Mereka 

Kaum Thamud ialah satu qabilah yang 
menggantikan kaum 'Ad dari segi kekuatan dan 
keteguhan kedudukan mereka di Semenanjung Tanah 
Arab. Kaum 'Ad tinggal di sebelah selatan dan kaum 
Thamud tinggal di sebelah utara. Kaum Thamud telah 
mendustakan rasul yang diutuskan kepada mereka 
sebagaimana yang telah dilakukan 'Ad terhadap rasul 
yang diutuskan kepada mereka. Kaum Thamud tidak 
mengambil pengajaran dari kebinasaan yang telah 
menimpa kaum 'Ad yang termasyhur di seluruh 
Semenanjung Tanah Arab itu: 



"Lalu mereka berkata: Apakah wajar bagi kita mengikut 
seorang manusia yang sejenis dengan kita? Sesungguhnya 
kita berada di dalam kesesatan dan dalam api-api yang 
bernyala-nyala (24). Apakah wahyu itu diturunkan kepadanya 
sahaja di antara kita semua? Sebenarnya dia seorang 
pendusta yang amat tamak. "(25) 

Inilah kekeliruan yang berulang-ulang yang 
berkecamuk di dalam hati para pendusta generasi 
demi generasi: 



"Apakah wahyu itu diturunkan kepadanya sahaja di antara 
kita semua? "(25) 


Itulah keangkuhan yang kosong yang tidak 
memandang kepada hakikat da'wah itu sendiri, malah 
hanya memandang kepada tubuh penda'wah sahaja: 



"Apakah wajar bagi kita mengikut seorang manusia yang 
sejenis dengan kita? "(24) 

Apakah halangan bagi Allah memilih salah seorang 
hamba-Nya kerana Dia lebih tahu memilih utusan 
yang akan membawa agama-Nya? Apakah halangan 
bagi Aliah menurunkan wahyu kepadanya yang 
mengandungi bimbingan-bimbingan agar manusia 
mengambil peringatan dan perhatian? Apakah 
halangan bagi Allah memilih salah seorang hamba- 
Nya yang Dia ketahui mempunyai kesediaan dan 
bakat untuk tugas itu? Tidakkah Allah itu Pencipta 
seluruh makhluk dan Penurun wahyu? Ini adalah satu 
kekeliruan yang lemah yang hanya bersarang di dalam 
jiwa manusia yang sesat, iaitu manusia-manusia yang 
tidak ingin memikirkan hakikat da'wah itu sendiri 
untuk melihat sejauh mana kebenaran yang 
terkandung di dalamnya, mereka hanya memandang 
kepada tubuh penda'wah sahaja dan merasa begitu 
angkuh untuk mengikut seorang manusia kerana 
bimbang ikutan itu bererti memberi keutamaan dan 
penghormatan kepada orang itu, sedangkan mereka 
merasa begitu angkuh untuk mengaku dan menyerah 
kalah dan kerana itu mereka berkata kepada diri 
mereka sendiri: 



"Lalu mereka berkata: Apakah wajar bagi kita mengikut 
seorang manusia yang sejenis dengan kita? Sesungguhnya 
kita berada di dalam kesesatan dan dalam api-api yang 
bernyala-nyala. "(24) 

Yakni kita berada di dalam kesesatan dan api-api 
yang bernyala jika kita mengikut manusia yang sejenis 
dengan kita. Yang anehnya mereka menyifatkan diri 
mereka sebagai berada di dalam kesesatan jika 
mereka mengikut hidayat dan mengirakan diri mereka 
sebagai berada di dalam api-api yang bernyala-nyala, 
bukannya satu api sahaja yang bernyala-nyala jika 
mereka berteduh di bawah bayangan iman. 

Kerana itu mereka menuduh rasul mereka yang 
telah dipilih Allah untuk memimpin mereka ke jalan 
yang benar dan lurus itu sebagai seorang pembohong 
yang tamak: 



"Sebenarnya dia seorang pendusta yang amat tamak."(25) 

Maksudnya, dia hanya seorang pendusta yang tidak 
pernah diturunkan wahyu kepadanya, dan seorang 
yang amat tamak untuk membolot kedudukan yang 
tinggi. Tuduhan yang seumpama ini adalah dihadapi 

oleh semua penda'wah. Mereka dituduh 
menggunakan da'wah sebagai tabir untuk mendapat 
faedah dan muslihat diri sendiri. Itulah tuduhan 
manusia-manusia yang mempunyai hati yang buta 
yang tidak memahami pendorong-pendorong jiwa 
dan penggerak-penggerak hati. 

Ketika Al~Qur'an sedang menceritakan kisah zaman 
dahulu, tiba-tiba ia menoleh ke zaman kini seolah- 
olah kisah itu sedang berlaku dan seolah-olah 
peristiwa itu sendiri mencerita dan memberi amaran 
terhadap apa yang akan berlaku: 



"Besok mereka akan mengetahui siapakah yang sebenarnya 
pendusta yang amat tamak itu. "(26) 

Inilah salah satu cara Ai~Qur'an membentangkan 
kisah-kisah iaitu satu cara di mana Al-Qur'an 
meniupkan nafas yang hidup dalam sebuah kisah dan 
menukarkannya dari sebuah kisah yang dicerita 
kepada satu peristiwa yang benar-benar berlaku di 
hadapan semua mata, di mana para penontonnya 
dapat melihat babak-babak kejadiannya sekarang ini 
dan dapat mendugakannya di masa akan datang! 



"Besoknya mereka akan mengetahui siapakah yang 
sebenarnya pendusta yang amat tamak itu. "(26) 

Maksudnya, hari esok akan mendedahkan hakikat 
yang sebenar kepada mereka dan mereka tidak akan 
selamat dari akibat hakikat ini, iaitu hakikat yang akan 
menunjukkan bahawa malapetaka kebinasaan yang 
tetap akan menimpa pendusta yang tamak. 



"Sesungguhnya Kami telah mengirimkan unta mu'jizat 
sebagai satu ujian kepada mereka. Oieh itu, tunggulah 
tindak-tanduk mereka dan bersabarlah(27). Dan beritahu 
kepada mereka bahawa air telaga itu dibahagikan di antara 
mereka dengan unta itu, setiap masa giliran minum hanya 
dihadiri oleh yang berhak sahaja. "(28) 

Pembaca berhenti menunggu apa yang akan 
berlaku apabila Allah mengirimkan kepada mereka 
seekor unta mu'jizat untuk menguji mereka, dan rasul 
mereka Nabi Soleh a.s. juga berhenti menunggu apa 
yang akan berlaku sebagai menjunjung perintah Allah 
supaya beliau bersabar melayani mereka sehingga 
selesai ujian Allah. Beliau telah diberi Allah beberapa 
arahan iaitu bekalan air yang ada di dalam qabilah itu 
hendaklah di bahagikan bergilir-gilir di antara mereka 
dengan unta itu. Tentulah unta itu seekor unta 
istimewa yang melayakkannya menjadi unta mu'jizat. 
Giliran mengambil air hendaklah ditetapkan sehari 
untuk unta dan sehari pula untuk mereka. 

Kemudian Al-Qur'an meneruskan ceritanya: 



"Kemudian mereka memanggil kawan mereka lalu dia pun 
mengambil unta itu dan membunuhnya. "(29) 


Maksud: " kawan mereka" ialah seorang dari salah 
satu kumpulan penjahat di bandar itu yang 
diceritakan di dalam Surah an-Naml: 



"Di bandar itu terdapat sembilan kumpulan yang melakukan 
kerosakan di negeri itu dan tidak membuat kebaikan. "(48) 


Dan dialah orangnya yang diceritakan di dalam 
Surah as-Syams. 



"Ketika seorang yang paling jahat dari mereka tampil 
(membunuh unta itu)."(12) 

Menurut satu riwayat, orang ini lebih dahulu telah 
meminum arak supaya dia menjadi berani untuk 
membunuh-unta yang telah dihantarkan Allah kepada 
mereka sebagai tanda mu'jizat kepada mereka, 
kerana rasul mereka Nabi Soleh a.s. telah pun 
memberi amaran kepada mereka supaya jangan 
sekali-kali melakukan sesuatu yang tidak baik kepada 
unta itu kerana akibatnya mereka akan menerima 
'azab yang dahsyat: 



"Kemudian mereka memanggil kawan mereka, lalu dia pun 
mengambil unta itu dan membunuhnya." (29) 

Dengan perbuatan itu selesailah ujian Allah dan 
berlakulah 'azab yang dahsyat itu. 

''p " 

"Oleh itu bagaimana cara ‘azab-Ku dan amaran-Ku?"(30) 


Ini adalah satu pertanyaan untuk menimbulkan 
perasaan kaget sebelum menceritakan 'azab yang 
telah menimpa mereka selepas diberi amaran itu: 



"Sesungguhnya Kami telah melepaskan ke atas mereka satu 
pekikan yang amat kuat dan mereka telah jadi seperti 
ranting-ranting kering yang hancur yang digunakan oleh 
pembuat kandang. "(31) 

Di sini Al-Qur'an tidak menerangkan maksud 
"pekikan yang amat kuat" itu walaupun di dalam 
Surah Fussilat telah diterangkan pekikan yang amat 
kuat itu ialah petir: 

"Jika mereka berpaling, maka katakanlah: Aku memberi 
a mara n kepada kamu dengan bala petir seperti bala petir 
yang menimpa kaum 'Ad dan Thamud."(13) 


Mungkin juga kata-kata di dalam ayat ini 

diertikan dengan makna "membunuh" iaitu sebagai 
kata sifat kepada pekikan yang amat kuat itu, iaitu 
"pekikan yang amat kuat yang membunuh" dan 
mungkin pula merupakan penerangan kepada hakikat 
pekikan yang amat kuat itu dan ini bermakna bahawa 
(pekikan yang kuat) dan yang 

membunuh itu adalah satu perkara yang sama, dan 
mungkin pula "pekikan yang amat kuat" itu ialah 
suara petir dan "yang membunuh" ialah kesan dari 
pekikan yang kuat itu yang tidak diketahui siapakah 
yang memekikkannya. 

Walau bagaimanapun, mereka telah ditimpa 
pekikan yang amat kuat yang telah membinasakan 
mereka laksana ranting-ranting kering yang hancur 
yang digunakan oleh pembuat kandang. Mereka telah 
jadi seperti ranting-ranting kering yang hancur selepas 
satu pekikan yang amat kuat itu. 

Ini adalah satu pemandangan yang ngeri dan 
menakutkan yang ditayang sebagai jawapan kepada 
sikap mereka yang angkuh dan sombong itu, kerana 
manusia yang angkuh dan sombong telah 
hancurlebur belaka dan hina-dina seperti ranting- 
ranting kering di kandang. 


Dan di hadapan pemandangan yang dahsyat dan 
menggerunkan ini Allah membawa hati mereka 
pulang kepada Al-Qur'an supaya mereka mengambil 
pengajaran dan peringatan kerana AI-Qur'an amat 
mudah untuk dijadikan pengajaran dan peringatan: 



"Dan sesungguhnya Kami telah memudahkan Al-Qur'an 
untuk menjadi peringatan dan pengajaran, maka apakah ada 
orang yang mahu mengambil pengajaran? "(32) 


» 

Kemudian tabir dilabuhkan menutup pemandangan 
kemusnahan yang menghancurleburkan* dan hina- 
dina, dan pemandangan itu masih ternampak di mata 
dan meninggalkan kesannya di dalam hati, dan AI- 
Qur'an terus menyeru mereka yang mahu mengambil 
pengajaran dan berfikir dengan teliti. 




"Kaum Lut telah mendustakan amaran-amaran 
(Nabinya)(33). Sesungguhnya Kami telah melepaskan ke atas 
mereka ribut batu, kecuali keluarga Lut, Kami telah 
selamatkan mereka sebelum fajar menyingsing(34). Sebagai 
ni'mat dari Kami. Demikianlah balasan Kami kepada mereka 
yang bersyukur(35). Sesungguhnya Lut telah mengingatkan 
mereka tentang 'azab Kami, tetapi mereka telah 
mendustakan amaran-amaran itu(36). Sesungguhnya mereka 
telah memujuk Lut untuk mencabul tetamunya , lalu Kami 
butakan mata mereka. Oleh itu, rasakanlah 'azab-Ku dan 
amaranku (37). Dan sesungguhnya pada keesokan pagi 
mereka telah ditimpa ' azab yang tetap(38). Oleh itu, 
rasakanlah 'azab-Ku dan amaran-amaran-Ku(39). 
Sesungguhnya Kami telah memudahkan Al-Qur'an untuk 
menjadi peringatan dan pengajaran , maka apakah ada orang 
yang mahu mengambil pengajaran?" (40). 


Kisah kaum Lut telah disebut dengan terperinci di 
dalam surah-surah yang lain, dan tujuan 
disebutkannya dalam surah ini bukanlah untuk 
menghuraikan kisah itu, malah untuk diambil 
pengajaran dari akibat perbuatan mendustakan rasul 
dan pengajaran dari 'azab kebinasaan yang 
ditimpakan Allah. Kerana itu dalam surah ini kisah itu 
dimulai dengan menyebut perbuatan mereka yang 


mendustakan rasul: 



(Nabinya). "(33) 



mendustakan 


amaran-amaran 


«1» ^ «1* 
Vfr ^ ^ 


(Pentafsiran ayat-ayat 33 - 40) 


Kemudian tabir disingkapkan kembali menunjukkan 
satu babak cerita yang baru yang berlaku selepas itu 
dalam sejarah dalam lingkungan masyarakat 
Semenanjung Tanah Arab juga. 



Dan setelah itu diikuti pula dengan cerita 
kebinasaan yang menimpa mereka: 

"Sesungguhnya Kami telah melepaskan ke atas mereka ribut 
batu ; kecuali keluarga Lut Kami teiah selamatkan mereka 
sebelum fajar menyingsing(34). Sebagai ni'mat dari Kami. 
Demikianlah balasan Kami kepada mereka yang 
bersyukur. "(35) 

Malapetaka Yang Menimpa Kaum Lut Kerana 
Kejahatan Nafsu Homoseks 

Maksud ribut batu ialah angin ribut yang membawa 
batu-batu yang amat dahsyat dan tiada yang selamat 
darinya "kecuali keluarga Lut - tidak termasuk 
isterinya Ini adalah satu ni'mat dari Allah dan 
balasan terhadap keimanan dan kesyukuran mereka: 



"Demikianlah balasan Kami kepada mereka yang 
bersyukur. "(35) 

laitu Kami selamatkan mereka dari kebinasaan dan 
Kami limpahkan kurnia Kami ke atas mereka di 
tengah-tengah kebinasaan dan ketakutan itu. 

Kini setelah Al-Qur'an mengemukakan kisah itu dari 
dua babaknya iaitu babak mendustakan rasul dan 
babak ditimpakan 'azab yang dahsyat, maka dia 
kembali pula menjelaskan apa yang telah berlaku di 
antara dua babak itu. Ini adalah salah satu cara Al- 
Qur'an membentangkan sesuatu kisah apabila ia 
hendak melahirkan saranan-saranan yang tertentu 
dari penceritaannya yang seperti itu. Penjelasan- 
penjelasan itu ialah: 



"Sesungguhnya Lut telah mengingatkan mereka tentang 
'azab Kami, tetapi mereka telah mendustakan amaran - 
amaran itu (3 6). Sesungguhnya mereka telah memujuk Lut 
untuk mencabul tetamunya i, lalu Kami butakan mata 
mereka. Oleh itu, rasakanlah 'azab-Ku dan amaran-Ku(37). 
Dan sesungguhnya pada keesokan pagi mereka telah 
ditimpa 'azab yang tetap. "(38) 

Apabila Lut memberi amaran ke pada kaumnya 
terhadap akibat perbuatan mereka yang jahat dan 
ganjil (memuas nafsu dengan kaum sejenis), mereka 
mendustakan amaran-amaran itu dan meragui 
kebenarannya. Mereka berdebat dan berbantah 
dengan rasul mereka mengenai amaran-amaran itu. 
Kejahatan dan kebiadaban mereka telah sampai ke 
kemuncaknya apabila mereka memujuk Lut supaya 
menyerahkan para tetamunya iaitu maiaikat-malaikat 
kepada mereka. Mereka menyangka maiaikat- 
malaikat itu belia-belia tampan yang telah 
merangsangkan nafsu mereka yang ganjil dan kotor. 
Mereka cuba menyerbu Lut kerana mahu mencabul 
tetamu-tetamunya tanpa mempedulikan adab sopan 
dan tanpa silu-malu. Mereka tidak segan-segan 


hendak mencabul kehormatan Nabi mereka yang 
telah mengingatkan mereka akibat-akibat buruk dari 
keganjilan nafsu mereka yang aneh, kotor dan sakit 
itu. 

Di waktu inilah qudrat Allah campurtangan dan 
para malaikat pun bergerak untuk melaksanakan 
perintah yang ditugaskan kepada mereka: 

"Lalu Kami butakan mata mereka. "(37) 

Mereka tidak dapat melihat sesuatu apa pun dan 
siapa pun, mereka tidak dapat menyerbu Lut dan 
tidak pula dapat memegang tetamu-tetamunya. Di 
dalam ayat ini cerita mata mereka dibutakan telah 
diterangkan dengan jelas, sedangkan di dalam surah 
lain hanya menyebut: 



"Mereka (maiaikat-malaikat) berkata: Wahai Lut! Kami 
adalah utusan Tuhanmu, mereka tidak akan sampai 
kepadamu. " 

(Surah Hud: 81) 

Di dalam surah ini telah ditambah keterangan 
mengenai keadaan atau sebab yang menghalang 
mereka dari sampai kepada Lut, iaitu kerana mata 
mereka telah dibutakan Allah. 

Ketika kisah itu diterangkan secara cerita, tiba-tiba 
kisah itu muncul seolah-olah sedang berlaku di 
hadapan mata dan tiba-tiba Allah tujukan firman-Nya 
kepada orang-orang yang ditimpakan 'azab yang 
dahsyat itu: 

"Oleh itu, rasakanlah 'azab-Ku dan amaran-Ku. "(37) 

Inilah 'azab yang telah diperingatkan kepada kamu 
dan inilah amaran-amaran yang kamu dustakannya. 

Peristiwa mata mereka menjadi buta telah berlaku 
di waktu petang, sementara menunggu waktu pagi 
yang telah ditentukan Allah untuk membinasakan 
seluruh mereka: 



"Dan sesungguhnya pada keesokan pagi mereka telah 
ditimpa 'azab yang tetap. "(38) 

Itulah 'azab yang telah disebut awal-awal lagi dalam 
cerita ini, iaitu 'azab ribut batu yang membersihkan 
bumi dari kekotoran dan kerosakan akhlak. Kemudian 
sekali lagi kisah itu berubah menjadi peristiwa yang 
sedang berlaku di hadapan mata, dan orang-orang 
yang terseksa di dalam 'azab itu telah diseru: 

a KK* \<'\l K' 

"Oleh itu, rasakanlah 'azab-Ku dan amaran-amaran-Ku. "(39) 

Kemudian diiringi dengan kesimpulan biasa selepas 
ditayangkan pemandangan yang dahsyat. 



" Sesungguhnya Kami telah memudahkan AI~Qur'an untuk 
menjadi peringatan dan pengajaran , maka apakah ada orang 
yang mahu mengambil pengajaran? "(40) 


(Pentafsiran ayat-ayat 41 - 42) 


Fir'aun Dan Kaumnya Ditimpa Berbagai-bagai 

'Azab Malapetaka 


Babak-babak cerita ini ditamatkan dengan satu 
babak kisah kebinasaan yang berlaku di luar 
Semenanjung Tanah Arab yang amat masyhur. Kisah 
itu diceritakan secara sepintas lalu sahaja: 



"Sesungguhnya kaum Fir'aun telah didatangi rasul-rasul yang 
memberi amaran(41). Mereka telah mendustakan semua 
ayat-ayat Kami ’ lalu Kami 'azabkan mereka dengan 'azab 
dari Yang Maha Perkasa dan Maha Berkuasa . "(42) 


Demikianlah kisah Fir'aun dan kaumnya diceritakan 
dengan ringkas di dalam dua babaknya iaitu babak 
kedatangan Musa a.s. mengingatkan kaum Fir'aun 
dan pendustaan mereka terhadap bukti-bukti mu'jizat 
yang telah dibawa Musa a.s., dan babak mereka 
ditimpakan 'azab oleh Allah Yang Maha Perkasa dan 
Maha Berkuasa. Sebutan sifat Maha Perkasa dan 
Maha Berkuasa memantulkan bayangan betapa 
dahsyatnya 'azab Allah menimpa mereka. Dan 
sebutan itu seolah-olah menyindir keperkasaan dan 
kekuasaan Fir'aun yang telah melakukan tindakan- 
tindakan yang zalim, kerana keperkasaan yang palsu 
itu telah musnah dan kekuasaan yang tidak sebenar 
itu telah gugur. Allah telah membalas Fir'aun dan 
kaumnya dengan balasan yang amat dahsyat iaitu 
'azab Tuhan Yang Maha Perkasa dan Maha Berkuasa. 
Mereka ditimpakan Allah 'azab yang amat dahsyat 
sesuai dengan tindak-tanduk mereka yang zalim dan 
sewenang-wenang. 


Dan di atas babak yang akhir ini, yang 
menayangkan kebinasaan Fir'aun yang gagah kuasa 
itu, maka tabir pun dilabuhkan kembali. 


* * * * * # 


(Pentafsiran ayat-ayat 43 - 53) 

Kini setelah tabir dilabuhkan menutup 
pemandangan yang terakhir dari pemandangan- 
pemandangan 'azab kebinasaan yang disaksikan oleh 
sekalian pendusta, kini gambaran-gambaran 'azab 
kebinasaan yang bersambung-sambung itu tersergam 
di dalam imaginasi mereka dan kesan-kesannya 
menekan hati mereka, kini Al-Qur'an menujukan 
firman Allah kepada mereka untuk mengingatkan 


mereka terhadap akibat kebinasaan yang seperti ini 
dan terhadap 'azab Neraka yang lebih dahsyat: 



"Apakah orang-orang kafir kamu (wahai kaum Musyrikin 
Makkah ) lebih baik dari mereka? Atau apakah kamu 
mempunyai jaminan kebebasan dari 'azab di dalam kitab- 
kitab suci yang terdahulu? (43). Atau apakah mereka 
mengatakan : Kami adalah kumpulan yang bersatupadu dan 
tetap mendapat kemenangan(44). Kumpulan yang 
bersatupadu itu akan ditewaskan dan mereka akan berundur 
lari(45). Sebenarnya hari Qiamat itulah hari perjanjian 
dengan mereka , dan hari Qiamat itu adalah lebih dahsyat 
dan lebih pahit(46). Sesungguhnya orang-orang yang r 
berdosa itu berada di dalam kesesatan dan dalam api-api 
yang bernyala-nyala(47). Pada hari mereka diheret di atas 
muka mereka ke dalam Neraka. Rasakanlah sentuhan api 
Neraka(48). Sesungguhnya Kami telah menciptakan segala 
sesuatu mengikut perencanaan yang rapi(49). Urusan 
penciptaan Kami hanya dengan sepatah perintah dan sekelip 
mata sahaja (50). Sesungguhnya Kami telah membinasakan 
orang-orang yang seperti kamu. Apakah ada orang yang 
mahu mengambil pengajaran? (51). Dan segala sesuatu yang 
dilakukan mereka adalah tercatat di dalam buku-buku 
amalan. "(52) 

Amaran 'Azab Dunia Dan 'Azab Akhirat 

Itulah amaran 'azab dunia dan 'azab Akhirat. Dan 
amaran itu menggugurkan segala kekeliruan dan 
keraguan terhadap kebenarannya dan menutup 
segala lubang dan segala angan-angan untuk 
mengelakkan diri dari 'azab itu atau untuk memutar- 
belitkan hisab amalan dan melarikan diri dari balasan. 

Itulah akibat kebinasaan yang diterima oleh umat- 
umat yang mendustakan rasul. Dan bagi kamu pula 
apakah perisai yang dapat menghalangkan kamu dari 
menerima akibat yang seperti ini? Apakah 

keistimewaan orang-orang kafir kamu yang 
mengatasi orang-orang kafir mereka? 

Apakah kamu mendapat jaminan yang tertulis di 
dalam kitab-kitab suci yang diturunkan Allah bahawa 
kamu akan dimaafkan dari kesalahan mengingkar dan 
mendustakan rasul? Semuanya itu tidak ada. Kamu 
sebenarnya bukanlah lebih baik dari mereka dan 
kamu tidak mempunyai jaminan keselamatan dari 
'azab yang tercatat di dalam kitab-kitab suci yang 
diturunkan Allah. Tidak ada pilihan yang lain lagi 
melainkan menerima akibat yang telah diterima oleh 
orang-orang kafir sebelum kamu dalam bentuk yang 
ditetapkan Allah. 

Kemudian AI-Qur'an beralih dari berbicara dengan 
mereka kepada berbicara dengan semua orang 
dengan melahirkan ta'jub terhadap sikap mereka: 

■ * 3 ^ i 

"Atau apakah mereka mengatakan: Kami adalah kumpulan 
yang bersatupadu dan tetap mendapat kemenangan." (44) 

Mereka mengucapkan kata-kata ini setelah mereka 
melihat perpaduan dan kekuatan mereka. Kerana 
terpesona dengan perpaduan mereka yang kuat inilah 
mereka berkata: "Kami akan menang, tiada siapa 
yang dapat menewas dan mengalahkan kami". 

Di sini Al~Qur'an membuat satu pengumuman yang 
bergema dan tegas: 


"Kumpulan yang bersatupadu itu akan ditewaskan dan 
mereka akan berundur lari . "(45) 

Maksudnya, perpaduan dan kekuatan mereka tidak 
dapat melindung dan menolong mereka. Inilah 
keputusan yang telah diumumkan Allah Yang Maha 
Gagah Perkasa dan keputusan itu telah pun berlaku 
dan akan tetap berlaku lagi. 

Ujar al-Bukhari dengan sanadnya kepada Ibn 
'Abbas: Bahawa Nabi s.a.w. telah bersabda ketika 
beliau berada di dalam sebuah khemah pada hari 
Peperangan Badar: 

JLw jljJ ^ CJUS o! £4-$* iLuSJt 

"Hamba pohon janji-Mu, ya Tuhanku , jika Engkau kehendaki 
Engkau tidak lagi disembah di bumi selepas hari ini selama- 
lamanya. " 

Lalu Abu Bakr r.a. pun memegang tangan beliau 
dan berkata: "Cukuplah, wahai Rasulullah! Anda 
telah menggesakan permohonan kepada Allah." Lalu 
beliau pun keluar lengkap dengan baju besi dan 
berkata: 


"Kumpulan yang bersatupadu itu akan ditewaskan dan 
mereka akan berundur lari. "(45) 



s'J&yf s' \ y >. 








Dalam satu riwayat Abu Hatim dengan sanadnya 
kepada 'ikrimah katanya: Apabila turun ayat (ayat 45 
ini) 'Umar pun bertanya: "Kumpulan yang 

bersatupadu yang mana yang dikalahkan itu? Yakni 
kumpulan mana yang telah ditewaskan itu?" Kata 
'Umar: "Pada hari Peperangan Badar, aku lihat 
Rasulullah s.a.w. memakai baju besi dan membaca 
ayat ini (ayat 45), maka pada hari itu barulah aku tahu 
maksud ayat ini." 

Ini adalah satu kekalahan di dunia, tetapi ia 
bukanlah satu kekalahan yang terakhir dan bukanlah 
satu kekalahan yang paling dahsyat: 



"Sebenarnya hari Qiamat itulah hari perjanjian dengan 
mereka , dan hari Qiamat itu adalah lebih dahsyat dan lebih 
pahit "(46) 

Maksudnya, Qiamat itu lebih dahsyat dan lebih 
pahit dari segala 'azab yang dilihat mereka di dunia 
ini, lebih dahsyat dan lebih pahit dari pemandangan 
'azab iaitu pemandangan 'azab banjir besar dan ribut 
yang kencang, pemandangan petir dan ribut batu, 
pemandangan 'azab Allah Yang Maha Perkasa yang 
menimpa Fir'aun dan kaumnya yang telah dicatatkan 
sebelum ini. 

Kemudian AI-Qur'an menjelaskan bagaimana 
Qiamat itu lebih dahsyat dan lebih pahit dengan 
menayangkan satu pemandangan yang dahsyat dari 
pemandangan-pemandangan Qiamat: 



"Sesungguhnya orang-orang yang berdosa itu berada di 
dalam kesesatan dan dalam api-api yang bernyala-nyaia(47). 
Pada hari mereka diheret di atas muka mereka ke dalam 
Neraka. Rasakanlah sentuhan api Neraka. "(48) 

Maksudnya, mereka berada di dalam kesesatan 
yang menyeksakan akal dan jiwa mereka. Dan mereka 
berada dalam jilatan api-api Neraka yang membakar 
kulit dan tubuh badan mereka, sesuai dengan 
perkataan yang diucapkan mereka dan orang-orang 
yang seperti mereka sebelum ini. 



"Lalu mereka berkata: Apakah wajar bagi kita mengikut 
seorang manusia yang sejenis dengan kita? Sesungguhnya 
kita berada di dalam kesesatan dan dalam api-api yang 
bernyala-nyala. "(24) 

Maksudnya, supaya dengan 'azab itu mereka 
mengetahui di manakah api-api Neraka itu, mereka 
diheret di atas muka mereka ke dalam Neraka dengan 
keras dan penuh penghinaan sesuai dengan sikap 
mereka yang berbangga-bangga dengan kekuatan 
dan berlagak sombong, kemudian 'azab yang 

dirasakan mereka itu ditambahkan pula dengan 
penyeksaan jiwa: 


"Rasakanlah sentuhan api Neraka. "(48) 

Hakikat Taqdir Dan Tadbir Allah 

Di bawah bayangan pemandangan yang ngeri dan 
menakutkan ini Al-Qur'an menerangkan kepada 
seluruh manusia terutama kaum Musyrikin Makkah 
untuk menanamkan di dalam hati mereka hakikat 
taqdir, hikmat kebijaksanaan dan tadbir Allah bahawa 
'azab di dunia dan 'azab di Akhirat, juga segala risalah 
dan segala kitab suci yang diturun iaitu Al-Qur'an dan 
kitab-kitab yang lain, segala penciptaan Allah, segala 
makhluk yang wujud dan segala pengurusan terhadap 
alam al-wujud ini baik kecil atau pun besar, adalah 
diciptakan dengan perencanaan yang rapi dan 
diuruskan dengan tujuan-tujuan yang tertentu serta 
ditadbirkan dengan penuh kebijaksanaan. Tiada 
sesuatu yang diciptakan secara sembarangan, tiada 
sesuatu yang diciptakan secara main-mainan yang 
kosong dan tiada sesuatu yang diciptakan secara 
kebetulan atau secara apa jadi sahaja tanpa 
perencanaan: 



" Sesungguhnya Kami telah menciptakan segala sesuatu 
mengikut perencanaan yang rapi. "(49) 

Maksudnya, segala sesuatu, iaitu segala yang kecil 
dan segala yang besar, segala yang bercakap, segala 
yang bergerak, segala yang diam, segala yang berlalu 
dan segala yang ada, segala yang maklum dan segala 
yang majhul... segala-galanya Kami ciptakannya 
dengan perencanaan yang rapi, yang menentukan 
hakikat dan sifat masing-masing, yang menentukan 
kadar masing-masing, menentukan waktu dan tempat 
masing-masing, menentukan hubungan-hubungan- 
nya dengan segala sesuatu yang lain yang ada di 
sekelilingnya dan menentukan kesan-kesannya di 
dalam alam buana ini. 

Ayat yang pendek ini menunjukkan kepada satu 
hakikat dan syumul, dan kebenarannya dibuktikan 
seluruh alam buana ini, iaitu satu hakikat yang dapat 
difahami seseorang secara keseluruhan ketika 
berdepan dengan alam buana ini, satu hakikat yang 
membuat seseorang itu merasa bahawa seluruh alam 
ini adalah diciptakan dengan ciptaan yang amat rapi, 
halus dan imbang. Segala sesuatu di alam ini diatur 
dengan perencanaan yang mewujudkan keserasian 
dan keseimbangan yang sempurna, di mana 
bayangannya secara keseluruhan tersemat dalam 
hatinya ketika menghadapi alam buana. 

Usaha-usaha penyelidikan, penelitian dan ujian 
manusia telah pun menyampaikan mereka kepada 
memahami hakikat perencanaan yang rapi itu sekadar 
yang dapat dicapai dengan sarana-sarana ini, sekadar 
yang dimampukan daya pemikiran mereka dan 


sekadar yang dapat diketahui mereka melalui jalan ini, 
tetapi di sebalik pemahaman yang sekadar itu selama- 
lamanya terdapat pemahaman-pemahaman yang 
lebih besar dan lebih sempurna yang dapat 
difahamkan oleh fitrah dan tersemat dalam hati 
mereka kerana dipengaruhi irama alam buana yang 
serasi dan seimbang, di samping itu fitrah manusia itu 
sendiri merupakan sebahagian dari alam buana yang 
begitu seimbang kejadiannya, di mana segala-galanya 
diciptakan dengan perencanaan yang rapi. 

Ilmu pengetahuan moden manusia telah pun 
sampai ke hujung-hujung hakikat ini sekadar yang 
dapat dicapainya dengan alat-alat penyelidikan 
mereka, la telah sampai kepada tahap memahami 
keseimbangan di antara jarak-jarak jauh bintang- 
bintang dan planet-planet termasuk saiz jirim-jirimnya 
dan daya tarikannya yang menarik satu sama lain 
sehingga mereka dapat menentukan kedudukan 
planet-planet yang belum lagi dilihat oleh mereka, 
kerana undang-undang keseimbangan menentukan 
adanya planet-planet itu di tempat-tempat yang 
ditentukan mereka, dan wujudnya planet-planet itu di 
tempat-tempat itu mentafsirkan gejala-gejala yang 
tertentu dalam pergerakan planet-planet yang 
diteropong mereka, kemudian apa yang diandaikan 
mereka itu memang didapati ada. Ini menunjukkan 
betapa halus dan rapinya taburan bintang-bintang 
dan planet-planet itu di angkasa raya yang luas 
saujana. Ia boleh didapati dengan perantaraan nisbah- 
nisbah yang tertentu yang tidak pernah mungkir atau 
kacau. 

Ilmu pengetahuan manusia yang moden itu juga 
telah sampai kepada tahap memahami keseimbangan 
pada kedudukan bumi tempat kita hidup ini hingga ia 
benar-benar layak untuk menampung makhluk- 
makhluk yang bernyawa yang ditentukan Allah di 
bumi ini. Sebarang andaian berlakunya sesuatu 
kekacauan pada mana-mana nisbahnya akan 
memusnah seluruh makhluk yang bernyawa atau 
tidak memungkinkan makhluk-makhluk yang 
bernyawa itu hidup di bumi ini. Misalnya ukuran 
bumi, isipadunya, jarak jauhnya dari matahari, isipadu 
matahari dan darjah kepanasannya, kecondongan 
bumi di atas paksinya dengan kadar yang wujud ini, 
dan kecepatan peredarannya di sekeliling dirinya 
sendiri dan di sekeliling matahari, jarak jauh bulan dari 
bumi, ukurannya dan isipadunya, pengagihan 
bahagian-bahagian air dan daratan di bumi dan 
sebagainya dari ribuan nisbah-nisbah yang diatur 
dengan perencanaan yang rapi... andainya berlaku 
sesuatu kekacauan pada mana-mana nisbah itu, 
nescaya segala-galanya akan berubah dan nescaya 
tamatlah riwayat makhluk yang bernyawa di bumi ini. 

Ilmu pengetahuan manusia yang moden itu juga 
telah sampai ke tahap memahami keseimbangan di 
antara sebilangan besar pengawal-pengawal yang 
mengawal makhluk-makhluk hidup dan 
memperseimbangkan di antara makhluk-makhluk itu 
dengan suasana-suasana yang melingkunginya, juga 



238 


BD SURAH AL-QAMAR C& 


JUZU' KE-27 


memperseimbangkan di antara setengah dengan 
setengahnya hingga ke tahap yang dapat 
mengemukakan suatu gagasan terhadap hakikat 
mendalam dan agung ini, yang diisyaratkan oleh ayat 
ini. Nisbah di antara faktor-faktor hidup dan faktor- 
faktor maut dan musnah di alam sekitar dan di dalam 
tabi'at makhluk-makhluk yang bernyawa sentiasa 
dipelihara dan dikawal dengan perencanaan yang rapi 
yang membolehkan makhluk-makhluk yang bernyawa 
itu wujud, hidup dan berlanjutan dan dalam waktu 
yang sama juga ia membataskan perkembangannya 
supaya tidak melampaui had yang di luar kemampuan 
keadaan-keadaan yang disediakan untuk menampung 
dan menyarakan makhluk-makhluk yang bernyawa. 

Mungkin berguna andainya kita terangkan secara 
sepintas lalu satu contoh imbangan dalam hubungan 
di antara setengah-setengah makhluk yang bernyawa 
dengan setengah-setengahnya yang lain, kerana kami 
telah pun menjelaskan dengan agak panjang lebar di 
dalam surah-surah yang lain tentang keseimbangan 
yang wujud dalam susunan kejadian alam buana dan 
keadaan-keadaan di bumi. 3 

"Burung-burung buas yang memakan anak-anak 
burung itu amat sedikit bilangannya kerana 
telurnya sedikit dan penetasannya juga sedikit, dan 
di samping itu ia hanya hidup di tempat-tempat 
yang tertentu dan terbatas sahaja. Sesuai dengan 
keadaan ini, burung-burung buas itu hidup dengan 
umur yang lanjut. Tetapi jika di samping umurnya 
yang lanjut itu ia pula mempunyai anak-anak yang 
banyak dan dapat pula hidup di semua tempat 
tentulah ia akan membunuh anak-anak burung 
yang lain dan memupuskannya walau bagaimana 
banyak sekalipun anak-anak burung itu, atau ia 
akan mengurangkan bilangan anak-anak burung 
itu yang perlu untuk memenuhi bekalan makanan 
bagi burung-burung buas ini sendiri dan bagi 
manusia, juga perlu untuk melaksanakan tugas- 
tugasnya yang lain yang begitu banyak di bumi ini. 
Kata sebuah sajak Arab. 

terkawal di tangan qudrat Ilahi yang mentadbirkan 
alam buana ini. Ia mengimbangkan di antara 
banyak anak dengan pendek umur dan hasilnya 
terlaksanalah imbangan yang telah dilihat kita itu. 

"Kuman-kuman - iaitu makhluk bernyawa yang 
paling banyak bilangannya, paling cepat 
pembiakannya dan paling ganas tabi'atnya - adalah 
juga makhluk bernyawa yang paling lemah dan 
paling pendek umurnya. Ia mati dengan jumlah 
jutaan kerana dilanda sejuk dan panas kerana 
disorot cahaya matahari, juga kerana dibunuh asid- 
asid, suntikan-suntikan darah dan berbagai-bagai 
faktor yang lain, la hanya dapat menguasai 
sebilangan haiwan dan manusia yang terbatas 
sahaja. Andainya kuman-kuman itu mempunyai 
daya ketahanan yang kuat atau panjang umurnya 
■ tentulah ia akan membinasakan seluruh hidup 
dari seluruh makhluk yang bernyawa. 

"Setiap makhluk yang bernyawa dilengkapkan 
dengan senjata masing-masing untuk melindungi 
dirinya dari serangan musuh-musuhnya dan untuk 
mengatasi ancaman-ancaman kepupusan. Senjata- 
senjata itu berbeza-beza dan berbagai-bagai jenis 
pula. Banyak bilangan juga merupakan suatu 
senjata. . Kekuatan mengganas merupakan satu 
senjata yang lain pula dan kedua-duanya 
mempunyai berbagai-bagai rupa bentuk. 

"Ular-ular kecil dilengkapkan dengan senjata 
racun bisa atau dengan kecepatan melarikan diri 
dari musuh-musuhnya, sedangkan ular-ular besar 
pula dilengkapkan dengan senjata kekuatan otot- 
otot. Kerana itu ular-ular jenis ini jarang mempunyai 
racun yang bisa. 

"Kumbang serangga yang mempunyai sedikit 
daya ikhtiar itu dilengkapkan dengan sejenis bahan 
yang mengeluarkan bau yang busuk, yang akan 
dilepaskan kepada siapa sahaja yang menyentuhnya 
untuk melindungkan dirinya dari musuh-musuh. 

"Kijang dilengkapkan dengan senjata kekuatan 
berlari dan melompat sedangkan singa 
dilengkapkan dengan kekuatan menyerang dan 
mengganas." 


Burung kecil banyak anaknya 

Ibu helang sedikit anaknya 

"Ini adalah sesuai dengan hikmat yang telah 
diaturkan Allah sebagaimana yang kita telah lihat 
agar wujudnya imbangan di antara faktor-faktor 
hidup dan faktor-faktor pupus di antara burung- 
burung buas dengan burung-burung kecil. 

"Seekor lalat mengeluarkan berjuta-juta biji telur 
tetapi ia hanya hidup selama dua minggu sahaja 
dan andainya ia dapat hidup selama beberapa 
tahun dan mengeluarkan telur sebanyak itu 
tentulah muka bumi ini akan dipenuhi dengan lalat 
dan tentulah makhluk-makhluk bernyawa yang lain 
terutama manusia tidak mungkin hidup lagi di bumi 
ini. Tetapi roda imbangan tidak pernah mungkir, la 


3 Lihat tafsir Surah al-Furqan. 


"Demikianlah setiap makhluk yang bernyawa 
sama ada kecil atau besar adalah dilengkapkan 
dengan senjata-senjata masing-masing." 

"Begitu juga setiap makhluk yang bernyawa itu 
dilengkapkan dengan sifat-sifat dan cara masing- 
masing untuk mendapatkan makanannya mulai dari 
manusia, haiwan, burung hingga kepada serendah- 
rendah binatang yang bernyawa." 

"Telur perempuan (ovum) selepas bersenyawa 
dengan haiwan mani (sperma) akan melekat pada 
dinding rahim, la dilengkapkan dengan sifat 
pemakan, la akan mengoyakkan dinding-dinding 
rahim di sekelilingnya dan mengubahkannya 
menjadi sekolam darah yang sesuai untuk disedut 
olehnya dan untuk menyuburkannya. Tali pusat 
yang menghubungkan janin dengan ibunya untuk 
mendapatkan makanan darinya hingga selesai 
bersalin adalah diciptakan dengan bentuk yang 

sesuai dengan tujuan itu. Tali pusat itu tidak 
dijadikan panjang hingga boleh menyebabkan 
makanan menjadi masam di dalamnya dan tidak 
pula dijadikan pendek hingga menyebabkan 
makanan itu begitu cepat mencurah ke dalamnya 
dan ini mungkin mendatangkan bahaya kepada 
janin itu." 4 

"Tetek perempuan mengeluarkan cecair putih 
kekuningan di akhir tempoh mengandung dan di 
permulaan hendak bersalin. Di antara keanehan 
ciptaan Allah ialah cecair ini merupakan bahan- 
bahan kimia yang melarut yang dapat 
melindungkan bayi dari jangkitan penyakit- 
penyakit, dan selepas hari bersalin air susu pun 
mulai menjadi. Di antara perencanaan Allah Yang 
Maha Besar ialah kadar air susu yang dikeluarkan 
oleh tetek itu semakin hari semakin bertambah 
banyak hingga sampai kepada kira-kira satu liter 
setengah sehari selepas setahun, sedangkan 
kadarnya pada hari-hari pertama selepas bersalin 
tidak lebih dari beberapa aun sahaja. Yang 
mengkagumkan kita bukannya setakat kadar air 
susu yang semakin bertambah banyak apabila bayi 
itu semakin bertambah subur dan besar, malah 
kandungan dan bahan-bahan air susu itu sendiri 
turut berubah dan memekat. Mula-mula air susu itu 
hanya mengandungi sedikit zat kanji dan gula, 
kemudian kandungan air susu itu semakin 
memekat dan nisbah zat kanji, gula dan lemak 
bertambah dari satu masa ke satu masa, malah dari 
sehari ke sehari dengan kadar pertambahan yang 
sesuai dengan kesuburan tisu-tisu dan anggota- 
anggota peralatan bayi yang terus subur itu. 5 

"Usaha menyelidiki berbagai-bagai bahagian 
peralatan dalam tubuh badan manusia dan tugas- 
tugasnya, cara-cara kerjanya dan peranan- 
peranannya masing-masing dalam menjaga 
kehidupan dan kesihatan manusia akan 
mendedahkan berbagai-bagai keanehan yang 
mengkagumkan, dan menunjukkan betapa halus 
dan sempurnanya taqdir dan tadbir Allah, la 
memperlihatkan kepada kita bagaimana qudrat 
Allah mentadbir setiap individu manusia, malah 
mentadbirkan setiap anggotanya dan setiap sel dari 
sel-selnya, dan bagaimana pengawasan penglihatan 
Allah menjaga dan memeliharanya. Oleh kerana di 
sini kita tidak dapat menghuraikan keanehan- 
keanehan ciptaan Ilahi itu dengan terperinci, maka 
cukuplah kita terangkan secara sepintas lalu sahaja 
untuk menunjukkan bagaimana halusnya 
perencanaan Ilahi mengatur dan menyusun salah 
satu dari bahagian-bahagian peralatan tubuh badan 
manusia itu, iaitu bahagian sistem kelenjar atau 
kilang indokrina (Endocrine glands) iaitu kilang- 
kilang kimia yang kecil yang membekalkan 
campuran-campuran kimia yang perlu kepada 
tubuh badan manusia. Kilang-kilang itu mempunyai 


kekuatan yang begitu besar sehingga satu per 
seribu bilion darinya boleh menimbulkan kesan- 
kesan yang penting di dalam tubuh badan manusia. 
Kilang-kilang itu disusun begitu rapi, iaitu 
pengeluaran setiap kelenjar menyempurnakan 
pengeluaran kelenjar-kelenjar yang lain. Segala apa 
yang diketahui mengenai pengeluaranpengeluaran 
dari kelenjar-kelenjar ini ialah campuran- 
campurannya amat canggih dan aneh dan sebarang 
kemungkiran atau kemerosotan pengeluaran- 
pengeluarannya boleh menyebabkan kerosakan 
umum yang besar kepada tubuh badan walaupun 
kemungkiran itu hanya berlaku dalam tempoh yang 
pendek sahaja. 6 

Bahagian-bahagian peralatan pada haiwan pula 
berbeza-beza menurut kelainan jenis-jenisnya, alam- 
alam sekitarnya dan suasana-suasana hidupnya. 

"Mulut-mulut singa, harimau, serigala dan segala 
binatang buas di padang gurun yang hidup dengan 
menyerang mangsa-mangsanya dilengkapkan 
dengan taring-taring dan gigi-gigi yang tajam serta 
gusi-gusi yang keras. Oleh kerana tindakan 
menyerang mangsa-mangsanya itu memerlukan 
kepada penggunaan otot-otot yang kuat, maka 
kaki-kaki haiwan ini dilengkapkan dengan otot-otot 
yang gagah dan dipersenjatakan dengan kuku yang 
tajam. Dan ma'idahnya pula diisi dengan asid dan 
enzim-enzim yang boleh mencernakan daging dan 
tulang temulang (yang dimakannya)." 7 

Binatang-binatang ternakan yang memamah biak 
yang hidup memakan rumput, diperlengkapkan 
dengan peralatan-peralatan yang berlainan pula. 

"Alat-alat pencernaan binatang-binatang ini 
diciptakan sesuai dengan alam hidupnya. Mulut- 
mulutnya agak luas dan tidak mempunyai taring- 
taring yang kuat dan gusi-gusi yang keras. Sebagai 
gantinya terdapat gigi-gigi yang tajam, la 
memakan rumput-rumput dan tumbuhan- 
tumbuhan dengan cepat dan menelannya 
sekaligus sahaja. Ini membolehkannya untuk 
melaksanakan khidmat-khidmat kepada manusia 
yang ditentukan kepadanya. Qudrat Ilahi telah 
mengadakan untuk binatang-binatang ini alat 
pencernaan makanan yang paling aneh. Segala 
makanan yang dimakannya akan turun ke dalam 
perut sebagai tempat simpanannya. Apabila kerja- 
kerja sehariannya selesai dan ia duduk berehat, 
maka makanan di dalam perut itu akan 
dikeluarkannya semula untuk dimamahkan sekali 
lagi dengan lumatnya, kemudian dimasukkannya 
pula ke dalam bahagian-bahagian perut yang lain. 
Proses pencernaan makanan yang mengambil 
masa yang panjang ini memang diatur sedemikian 
rupa untuk memelihara keselamatan binatang- 
binatang itu, kerana ia seringkali menjadi sasaran 
serangan binatang-binatang buas di padang- 
padang rumput. Oleh itu ia perlu mendapatkan 


4 Di petik dari M oleh Ustaz Abdul Razzaq Naufal, 

m.s. 46 - 47. 

5 Sumber yang sama , m.s 47 - 48. 


6 Sumber yang sama, m.s. 51 - 52 . 

7 Sumber yang sama, m.s. 71-72. 

makanannya dengan segera dan kemudian 
menghilangkan diri. Menurut kajian ilmiyah, 
proses memamah biak itu merupakan satu proses 
yang perlu dan asasi kerana rumput-rumput 
adalah dari tumbuhan-tumbuhan yang sukar 
dihadamkan kerana ia mengandungi sejenis sabut 
yang membalut semua sel-sei tumbuh-tumbuhan, 
dan untuk menghancurkan sabut ini ia 
memerlukan kepada waktu yang lama. Tanpa 
proses memamah biak ini, sudah tentu binatang- 
binatang itu memerlukan masa yang sangat 
panjang yang hampir-hampir sehari suntuk berada 
di padang-padang rumput. Dan itu pun belum lagi 
cukup untuk mendapatkan makanan yang 
diperlukannya, dan sudah tentu otot-ototnya akan 
letih lesu dalam kerja-kerja memakan dan 
memamah itu sahaja. Tetapi dengan memakan 
cepat dan menyimpan dalam perut kemudian 
mengeluarkannya semula setelah makanan itu 
diperam dan mula berbuih dalam perut untuk 
dimamah, dihancur dan ditelan sekali lagi dapat 
menyempurnakan segala tujuan binatang itu iaitu 
bekerja mencari makanan dan mencernakannya 
dengan baik. Maha Sucilah Allah Pentadbir Yang 
Maha Agung." 8 

"Burung-burung buas seperti burung hantu dan 
helang yang mempunyai paruh melengkung dan 
tajam seperti pengait itu adalah diciptakan untuk 
mengoyak daging-daging, sedangkan serati dan 
itik dilengkapkan dengan paruh yang lebar seperti 
senduk sesuai untuk mencari makan di dalam 
tanah dan air, dan di tepi-tepi paruh itu 
dilengkapkan dengan bontot-bontot kecil seperti 
gigi untuk menolongnya memotong rumput- 
rampai. 

"Ayam, merpati dan burung-burung yang lain 
yang memagut biji-bijian di atas tanah adalah 
dilengkapkan dengan paruh-paruh yang pendek 
dan tajam untuk melaksanakan tujuan itu. 
Sedangkan paruh burung udang kelihatan begitu 
panjang sekali dan di bawahnya terdapat sebuah 
pundi-pundi atau uncang untuk digunakan 
sebagai pukat nelayan kerana ikan merupakan 
makanan asasi kepada burung udang. 

"Paruh burung belatuk dan sebagainya adalah 
panjang. Ia dilengkapkan dengan paruh yang 
seperti itu untuk membolehkannya memagut 
serangga-serangga dan ulat-ulat yang biasanya 
hidup di bawah permukaan bumi. Menurut kajian 
ilmiyah seseorang itu dapat mengenal makanan 
mana-mana burung dengan hanya memandang 
seimbas kepada paruhnya sahaja. 

"Alat-alat pencernaan makanan yang lain bagi 
burung-burung itu amatlah aneh dan 
menakjubkan. Oleh kerana burung-burung itu 
tidak dilengkapkan dengan gigi-gigi, maka 
untuknya telah diciptakan tembolok dan tangki 
penghadam (pedal) yang mencernakan makanan- 
makanan burung memagut bahan-bahan yang 


5 Sumber yang sama, m.s. 72 - 73. 


keras dan anak-anak batu untuk menolong tangki 
penghadam itu menghancurkan makanan." 9 10 

Tentulah pembicaraan ini akan menjadi panjang dan 
terkeluar dari methodologi tafsir ini jika kita terus 
membicarakan jenis-jenis makhluk yang bernyawa 
dengan perincian seperti ini. Oleh sebab itu eloklah 
kita teruskan sahaja membicarakan tentang amiba 
sejenis hidupan , air yang bersel satu untuk melihat 
bagaimana Allah memperlakukan qudrat dan 
pemeliharaan-Nya kepada hidup-hidupan ini dan 
mengaturkan perencanaan-Nya yang rapi. 

"Amoeba ialah seienis hidupan yang amat seni, la 
hidup di dalam kolam-kolam dan paya-paya atau di 
atas batu-batu di dasar air. la tidak boleh dilihat 
melainkan dengan pertolongan teropong 
mikroskop. Badannya seperti jeli yang berubah- 
ubah bentuk rupanya mengikut perubahan 
suasana-suasana dan keperluan-keperluan. Apabila 
ia bergerak ia menolak dengan beberapa bahagian 
anggota lebihan atau silia pada tubuhnya yang 
digunakannya sebagai kaki untuk menuju ke 
tempat yang dikehendakinya. Oleh sebab inilah 
anggota-anggota silia itu dinamakan sebagai kaki 
palsu. Apabila ia mendapat makanan ia akan 
memegangnya dengan satu atau dua anggota silia 
itu dan mencurahkan ke atasnya cecair penghadam 
dan menyedut darinya apa yang boleh menjadi 
makanan yang berguna kepadanya dan yang 
bakinya akan ditolak keluar dari tubuhnya. Ia 
bernafas dengan keseluruhan tubuhnya iaitu 
dengan menyedut oksigen dari air. Lihatlah kepada 
hidupan yang amat seni ini, yang tidak dapat dilihat 
dengan mata kasar, la hidup dan bergerak, mencari 
makanan dan bernafas dan membuang Iebihan- 
lebihannya. Dan apabila ia subur dengan sempurna 
ia akan terbahagi kepada dua bahagian supaya 
tiap-tiap bahagian itu menjadi satu hidupan yang 
baru pula. 

"Keajaiban-keajaiban hayat yang terdapat pada 
tumbuh-tumbuhan tidak kurang mengkagumkan 
dari keajaiban-keajaiban hayat yang wujud pada 
manusia, haiwan dan burung-burung. Perencanaan 
Ilahi yang rapi pada tumbuh-tumbuhan itu tidak 
kurang pula ketaranya dari perencanaan Ilahi yang 
rapi yang ketara pada binatang-binatang yang 
bernyawa itu. 



" Dia telah menciptakan segala sesuatu dan 
menentukan perencanaan-Nya dengan rapi. " 10 

(Surah ai-Furqan: 2) 

§k f A. 

Tetapi hakikat taqdir dan tadbir Ilahi itu adalah lebih 
besar dan lebih meliputi dari semuanya ini, kerana 
seluruh harakat alam buana ini dengan segala 
peristiwa-peristiwa dan gelombang-geiombangnya 


9 Sumber yang sama. 

10 Sumber yang sama. 

dari sekecil-kecil hingga sebesar-besarnya adalah 
diatur dan disusun dengan taqdir dan tadbir Ilahi yang 
rapi. Setiap harakat di dalam sejarah sama dengan 
setiap emosi pada individu manusia, sama dengan 
setiap nafas yang keluar dari dada. Nafas ini telah 
diatur mengikut masa dan tempatnya dan mengikut 
segala suasananya dan ia mempunyai pertalian 
dengan peraturan alam dan harakatnya dan 
seterusnya ia diambil kira dalam rangka 
keseimbangan alam buana sama seperti peristiwa- 
peristiwa yang besar. 

Rumput liar yang tumbuh sendirian di padang pasir 
juga tegak di sana dengan perencanaan Ilahi yang 
rapi, di mana ia melaksanakan tugasnya yang ada 
hubungan dengan alam buana ini. Demikianlah juga 
seekor semut yang berjalan ini dan sebiji debu yang 
terbang ini dan satu sel yang berenang di dalam air ini 
adalah sama dengan bintang-bintang dan planet- 
planet yang besar di angkasa. 

Perencanaan Ilahi yang rapi itu terdapat pada 
penentuan waktu, penentuan tempat, penentuan 
kadar, penentuan bentuk rupa yang serasi dan 
seimbang dengan sempurnanya dalam segala 
keadaan dan suasana. Siapakah yang teringat 
misalnya bahawa perkahwinan Nabi Ya'kub a.s. 
dengan seorang perempuan yang lain iaitu ibu Nabi 
Yusuf a.s. dan saudaranya Bunyamin itu bukanlah 
suatu peristiwa peribadi, malah peristiwa itu telah 
diatur dengan taqdir Ilahi yang rapi supaya saudara- 
saudara Yusuf yang lain yang tidak seibu dengannya 
itu menaruh hasad dengki kepada beliau dan 
membuangkannya ke dalam sebuah telaga. Mereka 
tidak membunuh beliau supaya beliau dapat dipungut 
oleh pengembara-pengembara dan menjualkannya di 
Mesir, supaya beliau dapat dipelihara di dalam istana 
pembesar Mesir, supaya beliau dicintai oleh isteri 
pembesar itu, supaya beliau dapat mengatasi nafsu 
keinginannya, supaya beliau disumbatkan ke dalam 
penjara... Mengapa? Supaya beliau bertemu di dalam 
penjara itu dua orang pelayan raja, supaya beliau 
dapat menta'birkan mimpi mereka berdua... 
Mengapa? Sampai di sini tidak terdapat jawapan dan 
orang ramai pun tertanya-tanya mengapa? Mengapa, 
ya Tuhanku, Yusuf a.s. menerima keseksaan itu? 
Mengapa Nabi Ya'kub a.s. juga turut terseksa? 
Mengapa Nabi Ya'kub a.s. itu hilang penglihatannya 
kerana terlalu dukacita? Mengapa Yusuf a.s. yang 
baik dan bersih hati itu terseksa dengan berbagai- 
bagai penderitaan? Mengapa? Kemudian selepas 
seperempat abad berada di dalam 'azab penjara 
barulah pertama kalinya datang jawapan, iaitu kerana 
taqdir Ilahi telah menyediakan beliau untuk 
mengendalikan pemerintahan negeri Mesir dan 
umatnya, juga umat-umat di negeri-negeri jiran di 
dalam tahun-tahun kemarau yang berlangsung 
selama tujuh tahun itu, kemudian apa lagi? Kemudian 
supaya beliau menjemput ibu bapanya dan saudara- 
saudaranya ke negeri Mesir supaya dari keturunan 
merekalah lahirnya umat Israel supaya mereka 


ditindas oleh Fir'aun, supaya dibangkitkan Nabi Musa 
a.s, di kalangan mereka dengan segala taqdir dan 
tadbir Ilahi yang menyelubungi perjuangan hidupnya, 
supaya berlakunya selepas itu berbagai-bagai 
persoalan, berbagai-bagai peristiwa dan berbagai- 
bagai arus dan gelombang yang dihayati oleh seluruh 
dunia hari ini yang mempengaruhi keadaan hidup 
seluruh bangsa. 

Siapakah yang teringat misalnya bahawa 
perkahwinan Nabi Ibrahim a.s. nenek Nabi Ya'kub a.s. 
dengan Siti Hajar dari bangsa Mesir itu bukanlah 
suatu peristiwa peribadi, malah segala peristiwa 
sebelumnya yang berlaku kepada Nabi Ibrahim a.s. 
itulah yang telah membawa beliau berpindah dari 
tanahairnya di Iraq, kemudian lalu di negeri Mesir 
supaya beliau mengambil Siti Hajar di sana, supaya Siti 
Hajar melahirkan Nabi Ismail, supaya Ismail dan 
ibunya tinggal di Baituiiahil-Haram supaya 
dibangkitkan Nabi Muhammad s.a.w. dari keturunan 
Nabi Ibrahim a.s. di Semenanjung Tanah Arab iaitu 
sebuah negeri yang paling sesuai untuk memikul 
tugas membawa agama Islam, supaya berlakulah 
selepas itu peristiwa yang paling agung di dalam 
sejarah umat manusia umumnya. 

Itulah perencanaan taqdir Ilahi di sebalik hujung tali 
sejarah yang amat jauh yang menggerakkan setiap 
peristiwa, setiap kejadian, setiap kesudahan dan di 
sebalik setiap titik, setiap langkah, setiap pertukaran 
dan perubahan. 

Itulah perencanaan taqdir Ilahi yang tetap berlaku, 
yang meliputi segala-galanya, yang halus dan yang 
mendalam. 

Kadang-kadang manusia hanya nampak hujung tali 
sejarah yang dekat sahaja dan tidak nampak hujung 
tali sejarah yang jauh. Kadang-kadang masa itu 
berjalan begitu lama di antara titik permulaan dengan 
titik penghabisan di dalam usia mereka yang pendek 
menyebabkan terlindung kepada mereka hikmat 
tadbir Ilahi dan membuat mereka tidak sabar, lalu 
meminta supaya dipercepatkan, dan membuat 
mereka sibuk mengemukakan cadangan-cadangan, 
dan kadang-kadang mereka naik bosan, marah-marah 
dan bersikap angkuh. 

Allah telah mengajar mereka di dalam Al-Qur'an 
bahawa segala sesuatu telah ditentukan oleh taqdir 
Ilahi supaya mereka menyerahkan urusan itu kepada 
Allah, supaya hati mereka tenteram dan tenang, 
supaya mereka berjalan bersama taqdir Ilahi dengan 
perasaan yang harmoni dan mesra dalam setiap 
langkahnya yang tenang dan tetap. 

^ «j» ^ ^ 

fT? 

Di samping taqdir dan tadbir yang rapi itu ialah 
qudrat Ilahi yang berkuasa menciptakan peristiwa- 
peristiwa yang paling besar dengan perintah yang 
paling mudah: 

"Urusan penciptaan Kami hanya dengan sepatah perintah 
dan sekelip mata sahaja. "(50) 



Maksudnya, dengan satu isyarat sahaja dan dengan 
sepatah perintah sahaja segala sesuatu akan tercipta 
sama ada besar atau kecil, kerana di sana tidak ada 
yang besar dan tidak ada yang kecil. Besar dan kecil 
itu hanya ada pada pertimbangan manusia sahaja. Di 
sana tidak ada waktu dan tidak ada pula masa yang 
menyamai masa sekeiip mata pada manusia. Apa 
yang dibayangkan oleh ayat itu hanya satu 
perbandingan untuk mendekatkannya kepada 
fahaman manusia, kerana masa itu hanya satu 
kefahaman manusia yang terbit dari peredaran bumi 
mereka yang kecil. Tidak ada dalam hisab Allah yang 
mutlak perhitungan dan kefahaman-kefahaman yang 
terbatas seperti itu. 


Dengan sepatah perintah sahaja alam buana yang 
besar ini tercipta dan dengan sepatah perintah sahaja 
alam buana ini berubah, dan dengan sepatah perintah 
sahaja segala-galanya musnah mengikut kehendak 
iradat-Nya, dan dengan sepatah perintah sahaja Dia 
menghidupkan setiap yang bernyawa. Dan dengan 
sepatah perintah sahaja Dia menghapuskannya di 
sana sini dan dengan sepatah perintah sahaja Dia 
memulangkan mereka ke alam maut, dan dengan 
sepatah perintah sahaja Dia membangkitkan mereka 
kembali, dan dengan sepatah perintah sahaja Dia 
menghidupkan seluruh makhluk dan mengumpulkan 
mereka untuk dihisab. 


Dengan hanya sepatah perintah yang tidak 
memerlukan usaha dan tidak memerlukan masa. 
Dengan sepatah perintah berlakulah qudrat Allah dan 
taqdir~Nya dan segala-galanya menjadi mudah belaka. 

^ 

^ fjv 


Dengan sepatah perintah berlakulah kebinasaan 
kepada umat-umat yang mendustakan rasul di 
sepanjang abad. Dan di dalam ayat yang berikut 
Allah mengingatkan mereka dengan malapetaka 
kebinasaan yang menimpa ke atas pendusta-pendusta 
yang seperti mereka: 



didalam babak-babak yang dimuatkan surah sebelum 
ini. 



"Apakah ada orang yang mahu mengambil pengajaran?"(51) 

Peringatan dan I'tibar. 

Hisab mereka tidak hanya berakhir dengan 
malapetaka dahsyat yang telah menimpa mereka itu 
kerana di belakang mereka ada lagi satu hisab yang 
tidak dapat dielakkan mereka: 



"Dan segala sesuatu yang dilakukan mereka adalah tercatat 
di dalam buku-buku amalan(52). Dan segala yang kecil dan 
yang besar semuanya ditulis belaka (53). 

Tujuannya ialah untuk dibentangkan pada Hari 
Hisab. Tiada suatu pun yang dilupakan, malah segala- 
galanya tercatat rapi dalam buku amalan itu. 

a. 3 a 

♦Jv fT% 


(Pentafsiran ayat-ayat 54-55) 


Balasan-balasan Para Muttaqin Dalam Syurga 

4 

Sampai di sini AI-Qur'an berpaling menayangkan 
satu pemandangan yang bukan lagi dari 
pemandangan para pendusta, iaitu pemandangan 
para Muttaqin di bawah bayangan yang teduh dan 
damai: 




"Sesungguhnya orang-orang yang bertaqwa itu ditempatkan 
di dalam Syurga dan sungai-sungai(54). Di majlis 
penghormatan yang tulen di sisi Tuhan Yang Maha Pemilik 
dan Maha Berkuasa. "(55) 


Dalam waktu yang sama orang-orang yang berdosa 
dan sesat itu diseretkan di atas muka mereka ke 
dalam Neraka dengan penuh kehinaan. Mereka 
diseksakan dengan 'azab kecaman di samping 
diseksakan dengan 'azab api Neraka: 




"Sesungguhnya Kami telah membinasakan orang-orang 
yang seperti kamu. Apakah ada orang yang mahu 
mengambil pengajaran? (51). Dan segala sesuatu yang 
dilakukan mereka adalah tercatat di dalam buku-buku 


"Rasakanlah sentuhan api Neraka. "(48) 

Ayat ini menayangkan dua babak gambaran ni'mat 
iaitu ni'mat "di dalam Syurga dan di tepi-tepi sungai" 
dan ni'mat berada "di majlis penghormatan yang 
tulen di sisi Allah Yang Maha Pemilik dan Maha 
Berkuasa." 


amalan(52). Dan segala yang kecil dan yang besar semuanya 
ditulis belaka. "(53) 

Kisah malapetaka yang menimpa pendusta- 
pendusta itu telah pun dibentangkan sebelum ini 


Ni'mat tubuh badan yang lahir digambarkan dalam 
satu ungkapan sempurna iaitu: 

"Di dalam Syurga dan sungai-sungai. "(54) 

Ungkapan ini membayangkan kesenangan dan 
keselesaan hingga pada kata-katanya yang lembut 
Kata-kata di dalam ayat ini bukanlah 

didatangkan semata-mata untuk menyempurnakan 
irama akhir ayat yang sama, malah juga untuk 
membawa bayangan kesenangan dan keselesaan di 
dalam bunyi kata-kata dan nada ungkapan itu. 

Ni'mat hati dan roh iaitu ni'mat perdampingan 
dengan Allah dan menerima penghormatannya 
digambarkan dengan ungkapan: 

A* ^ Z . ^ «* ^ / ♦ 

(J 

"Di majlis penghormatan yang tulen di sisi Tuhan Yang Maha 
Pemilik dan Maha Berkuasa . "(55) 

Iaitu majlis yang benar-benar tenang tenteram, 
benar-benar hampir dengan Allah dan benar-benar 
dimuliakan Allah, kerana mereka adalah orang-orang 
yang bertaqwa, yang takut kepada Allah dan sentiasa 
bermuraqabah dengan-Nya. Allah tidak 
mengumpulkan dua ketakutan pada seseorang, iaitu 
ketakutan kepada-Nya di dunia dan ketakutan 
kepada-Nya pada hari Qiamat. Oleh itu barang siapa 
yang takut kepada-Nya di dunia akan dikurniakan 
keamanan pada hari Akhirat dan akan dimuliakan 
dengan kemesraan dan penghormatan pada hari 
Qiamatyang amat menakutkan itu. 

* * * * * * 

Dengan nada ungkapan yang tenang di bawah 
bayangan yang aman tenteram ini berakhirlah surah 
yang penuh dengan pemandangan-pemandangan 
ketakutan dan malapetaka yang ngeri ini. la berakhir 
dengan rasa yang amat selesa dan mendalam. Itulah 
cara didikan ilahi Yang Maha Bijaksana dan Yang 
Maha Arif dengan rahsia hati manusia. Inilah 
perencanaan yang rapi dari Allah Pencipta, yang telah 
menciptakan segala sesuatu dengan taqdir-taqdir 
yang teratur. Dialah Yang Maha Halus dan Maha 
Mendalam ilmu pengetahuan-Nya. 


* * * * * * 


